Trenk  je  sedel  na  klop  in  se  oprl  z rokama.  Ko  ga  straža  pokliče, 
se  ni  oglasil  več,  — bil  je  mrtev. 

vodja  hrvatskih  pandurov. 


Fran  baron  Trenk 

vodja  hrvatskih  pandurov. 

Po  raznih  virih  napisal 

Ojuro  Panduric. 

III.  pomnoženi  natisk. 


1919. 

Založil  Anton  Ttirlc  v Ljubljani. 


Vse  pravice  pridržane. 


Tiskarna  A.  Slatnar  v Kamniku. 


T renkova  mladost. 

J^ran  baron  Trenk  se  je  narodil  1.  januarja 
v,  leta  1714.  v mestu  Reggio  v Italiji.  Oče 
njegov  je  bil  spočetka  v brandenburški  službi, 
pozneje  pa  je  prišel  na  Ogrsko,  kjer  je  umrl  kot 
polkovnik  1.  1743.  Mlademu  sinu  je  zapustil  velika 
posestva  v Slavoniji. 

Dečko  Fran  je  bil  kaj  razposajen,  in  že  tedaj 
se  je  pojavila  v njem  ona  nrav,  ki  je  uničila  po- 
zneje velikega  duha.  Bil  je  jako  nadarjen,  in  pra- 
vijo, da  je  govoril  gladko  sedem  jezikov.  Daši  pa 
je  bil  tako  nadarjen,  ni  bilo  mlademu  lehkoživčku 
mnogo  za  učenje,  ampak  je  raje  hodil  na  lov  ali 
pa  se  je  razveseljeval  s tovariši. 

Trenk  je  bil  krasne,  orjaške  postave.  Kazilo 
ga  je  le,  ker  je  imel  obraz  poln  brazgotin.  Ko  je 
imel  namreč  komaj  pol  leta,  ga  je  pustila  nekoč 
dekla  samega  ob  ognjišču.  Deček  je  zrl,  kako  švi- 
gajo iskreči  plamenčki,  in  je  iztegnil  ročice,  da  bi 
zagrabil  svetlo  stvarico.  Pri  tem  pa  je  omahnil  in 
padel  v žrjavico.  Pol  pečenega  ga  je  dobila  dekla, 
ki  je  prihitela  vsa  plaha  na  vpitje.  Trajalo  je  dolgo 
časa,  predno  je  okreval,  brazgotine  pa  so  mu 
ostale  vse  življenje. 

Mali  Fran  je  bil  kaj  živahen  dečko.  Karkoli 
je  videl,  vse  je  hotel  imeti.  Seve  so  roditelji  skrbno 

pazili  na  ljubljenega  sinka,  toda  nesreča  itak  nikdar 
ne  miruje.  Nekega  dne  pozabi  oče,  da  bi  zaprl 
orožarno.  Radovedni  sinko  je  to  že  komaj  čakal, 
zakaj  silno  ga  je  mikalo,  kaj  da  ima  oče  v zaprti 
sobi.  Skrivoma  se  splazi  k orožju  in  pregleduje 
blesteče  meče  in  ogromne  puške. 

Kar  ugleda  na  stolu  samokres.  Urno  ga  prime 
v roko,  pomeri,  kakor  je  videl  vojake,  in  sproži. 
Svinčenka  udari  v steno  in  odleti  nazaj  ter  zadene 
drznega  dečka  v ramo.  Oče  ga  sicer  hudo  okrega, 
a mu  druzega  nič  ne  stori,  vesel,  da  se  samokres 
ni  sprožil  naravnost  v sina. 

Leto  pozneje  pa  uprizori  mladi  Franjo  nekaj 
znamenitejšega.  On  in  brata  njegova  so  kaj  radi 
jedli  sadje,  a ker  ga  doma  niso  imeli  in  tudi  ne 
denarja  zanj,  odloči  se  Fran,  da  si  zaželjeno  reč 
pridobi  s silo.  On  kot  najsrčnejši,  vzame  natihoma 
v očetovi  sobi  sabljo  in  ž njo  oborožen  plane  ne- 
nadoma na  prodajalke,  katere  se  ga  tako  ustrašijo, 
da  urno  zbeže.  Brata,  ki  sta  od  daleč  čakala  tega 
trenutka,  pomagata  mu  ugrabljeni  plen  odnesti. 
To  hudobijo  pa  je  dobil  mladi  junak  plačano  na 
lastno  kožo,  čeravno  ga  je  hotela  mati  braniti  in 
je  pred  očetom  tajila  storjeni  zločin.  Od  tega  časa 
naprej  je  oče  sklenil  imeti  ga  vedno  pred  očmi  in 
tako  je  moral  mladenič  očeta  vedno  spremljati.  A 
tu  in  tam  posrečilo  se  mu  je  vendar  še  to  in  ono 
učiniti. 

Nekoč  poskusi  Trenk,  kako  bi  po  zimi  lovil 
ribe.  Urno  gre  torej  k bližnjemu  potoku  in  poskuša, 
da  bi  prebil  v led  luknjo.  Kar  pa  izpodrsne  ter 
pade  v vodo.  Hipno  je  bil  pod  ledom. 

Starši  brat,  ki  je  bil  tudi  z njim,  se  seve 
grozno  prestraši,  vendar  pa  je  bil  toliko  hladno- 

krven,  da  urno  zagrabi  brata  za  obleko  in  ga  pol 
mrtvega  izvleče  izpod  leda. 

Sprva  se  je  učil  mladi  Franjo  doma,  pozneje 
pa^ga  Je  poslal  oče  v šole  v jezuitski  samostan 
v Sopronj  in  Požun.  Deček  je  kazal  veliko  veselje 
do  jezikov,  dočim  mu  ni  bilo  mari  drugih  pred- 
metov. Raje  se  je  boril  s tovariši,  in  že  tedaj  se 
je  videlo,  da  bode  kdaj  Trenk  dober  vojak. 

L.  1725.  je  bil  Fran  z brati  doma  na  počit- 
nicah. Tedaj  je  obiskal  očeta  star  znanec  iz  Dia- 
kova.  Ko  se  je  vračal  domov,  so  prosili  mladi 
dijaki  očeta,  da  bi  smeli  spremiti  gosta,  kar  jim 
je  ta  rad  dovolil. 

Po  slavonskih  šumah  pa  ni  nikakih  cest  kakor 
pri  nas,  in  zato  je  treba  jako  previdno  voziti.  Seve, 
da  so  bili  dečki  kaj  dobre  volje  in  so  podili  konje, 
da  se  je  kar  prašilo.  Toda  v ostrem  ovinku  za- 
dene voz  v hlod,  ki  je  ležal  ob  potu,  in  hipno  je 
bila  vsa  družba  na  tleh.  Najstarši  brat  pa  je  padel 
tako  nesrečno  med  konje,  da  je  že  čez  dve  uri 
izdihnil  dušo. 

Lahko  si  mislimo,  kako  so  bili  žalostni  rodi- 
telji po  ti  nesreči,  in  uboga  mati  je  umrla  od 
prevelike  tuge  že  za  leto  dnij. 

Fran  se  ni  več  vrnil  v šole,  ampak  je  dobil 
doma  učitelja.  Vendar  ga  učenje  ni  nič  veselilo  in 
se  je  pečal  vedno  z drugimi  stvarmi.  Bil  pa  je  kaj 
površen  in  zdaj  bi  se  bil  cele  dni  podil  za  po- 
divjanimi konji  in  jih  lovil  z lasom,  zdaj  pa  bi  se 
boril  s tovariši  ali  hodil  na  lov.  Sploh  je  kazal 
vedno,  da  bode  vojak,  zakaj  njegova  nrav  je  za- 
htevala vedno  izpremembe,  novih  zabav. 

Nekoč  je  povabil  Trenkov  oče  vse  znance  in 
prijatelje  na  velik  lov  na  divje  race.  Ob  Brodu 

je  Sava  že  jako  velika,  tedaj  pa  je  hudo  narasla 
in  je  plula  s sabo  velike  ledene  plošče.  Seveda  se 
mladi  Trenk  ni  zbal  leda;  vsede  se  v čoln  in 
kmalu  ubije  tri  race,  a četrto  hudo  obstreli.  Da 
bi  dobil  še  to,  urno  vesla  na  sredo  reke,  dasi  je 
videl,  da  je  tam  nevarno.  Kar  pa  zadene  lahki 
čolnič  ob  ledeno  grudo  in  se  razdrobi;  Trenk  pa 
pade  v ledeno  mrzlo  vodo. 

Valovi  so  drli  tako  silno,  da  je  zaman  po- 
skušal krepki  mladenič,  da  bi  se  rešil  s plavanjem. 
Oče  in  brat  pa  sta  zrla  z brega,  kako  se  Fran  bori 
z valovi,  ki  ga  zdaj,  zdaj  pokopljejo  v mokri  grob. 

Kar  skoči  star  pandur  na  krhki  led  ter  vrže 
Trenku  v vodo  vrv.  Franu  se  posreči,  da  ujame 
konopec,  in  tako  v ga  potegne  starec  iz  valov. 

Fran  ni  mogel  več  prebiti  doma,  kjer  ga  je 
strogi  učitelj  mučil  s predmeti,  do  katerih  ni  imel 
veselja.  Prosil  je  torej  očeta,  da  bi  se  smel  po- 
svetiti vojaškemu  stanu.  Kot  šestnajstleten  mladenič 
je  vstopil  v Belem  gradu  kot  zastavnik  pri  polku, 
kateremu  je  zapovedoval  general  Nikolaj  Palffy, 
stari  prijatelj  Franovega  očeta. 

Kakor  hitro  dobi  pozivnico,  takoj  jo  krene 
Fran  Trenk  v Osek,  da  si  preskrbi  potrebno 
opravo.  Ali  na  potu  ga  v Djakovem  popade  tako 
huda  mrzlica,  da  je  bilo  splošno  mnenje,  Trenk 
ne  bode  več  ozdravel  in  bode  vsak  hip  izdahnil. 
Žalosten  pošlje  oče  vojaškemu  vodstvu  v Osek 
potrebno  svoto  za  pogreb  in  ob  enem  tudi  ne- 
koliko husarjev  v Djakovo,  da  spremijo  Franjevo 
truplo  v Brod.  Med  tem  pa  krepka  narava  mlade- 
ničeva premaga  bolezen  in  na  veliko  začudenje 
vseh  se  Trenk  kmalu  pozdravi  in  napoti  v Beli- 
grad  k svojemu  polku. 

V Belemgradu  služil  je  Trenk  dve  leti  in  je 
izpolnil  svoj  prosti  čas  s prepiranjem,  z dvoboji  s 
svojimi  tovariši,  z ljubovanjem  in  kvartanjem.  Sam 
Franjo  nam  to  poslednjo  strast  najbolje  karakteri- 
zuje  s sledečim  izrgkom:  „Kdor  v naši  pokvarjeni 
dobi  ne  kvarta,  ta  nima  vseh  teh  zmožnosti,  ka- 
terih bi  moral  imeti  vsak  količkaj  veljaven  vojak, 
kajti  ravno  takšen,  kakoršen  je  ta,  ki  se  boji 
ognja  in  meča,  je  tudi  tisti,  ki  se  boji  na  kvarte 
staviti  vsega  svojega  premoženja."  Tako  svoje  živ- 
ljenje nadaljeval  je  tudi  v Oseku,  kamor  je  bil 
prestavljen  njegov  polk  leta  1729.  Prišedši  komaj 
v to  mesto,  zbil  se  je  že  prve  dni  dvakrat,  a pri 
vseh  dvobojih  je  imel  kot  izvrsten  sabljač  srečo, 
da  se  mu  ni  nobena  neprilika  prigodila.  Nasprotno 
pa  ni  ušel  kazni,  kajti  večino  svojih  vojaških  dni 
preživel  je  pri  takozvanem  „polkovnem  očetu"  ali 
profosu,  t.  j.  bil  je  veliko  v ječi. 

Leta  1731.  odpotuje  Trenkov  oče  v Beč  in 
pripelje  s sabo  starejšega  sina,  kateri  je  ravno 
postal  adjutant  pri  generalu  Uffelnu.  Nesrečnež 
pa  ni  dolgo  užival  te  časti,  ker  že  leto  pozneje 
umrje  za  davico.  Oče,  zelo  žalosten,  zboji  se  zdaj 
za  tretjega  in  poslednjega  sina  Frana  in  spoznavši, 
da  ni  za  vojaka,  pokliče  ga  domu  in  mu  izroči  pro- 
strana posestva  v Pleternici,  Brestovcu  in  Pakracu. 

Trenk  se  vrne  od  vojakov. 

Doma  se  e Trenk  seznanil  s pridno  devojko 
in  se  je  oženil  ž njo. -Vendar  pa  mu  ni  bilo  ob- 
stanka v tihem  domu.  Najraje  se  je  vozaril  okrog 
svojih  sosedov  ali  pa  se  je  podil  s puško  na  rami 
za  divjačino. 

Tedaj  je  bilo  po  slavonskih  šumah  polno 
hajdukov,  ki  so  bili  pribežali  iz  turških  pokrajin. 
Seve  so  ti  jemali  in  kradli,  kjer  so  le  mogli,  ker 
niso  imeli  nič  premoženja.  Kjer  pa  niso  dobili 
zlepa,  so  seveda  vzeli  tudi  šiloma.  Zato  pa  je 
imel  vsaki  grajščak  stražo  dvajset,  trideset  mož, 
ki  so  se  imenovali  pandure,  in  ki  so  bili  hlapci 
in  vojaki  zajedno. 

Dne  11.  julija  1734.  leta  napoti  se  Trenk  v 
Našice  in  vzame  s seboj  dvajset  oboroženih  pan- 
durov.  Hotel  je  nakupiti  konjev.  Ko  pa  pride  v 
mesto,  ukrade  nek  hajduk  njegovim  pandurom 
dva  konja.  Trenk  se  poda  takoj  za  sledom,  ki 
se  je  poznal  v blatu  in  naleti  na  konja  in  njiju 
tata  v neki  bližnji  vasi.  Komaj  pa  hočejo  panduri 
tatu  povezati,  dvigne  se  na  nje  vsa  vas  in  jih 
hoče  pognati.  Zdaj  pa  vzame  nek  pandur  samokres 
izza  pasa  in  ustreli  enega  izmed  vaščanov.  Trenk 
se  vrne  nato  v mesto  in  izroči  vlovljenega  tatu 
sodniku,  kateri  pa  ob  enem  zahteva,  naj  mu  izroči 
tudi  tistega  pandura,  kateri  je  ustrelil  vaščana. 
Trenk  tega  noče.  Sodnik  pa  pošlje  nad  njega 
vojaško  stražo,  štirideset  mož,  ki  začno  po  Trenku 
in  njegovih  pandurih  streljati.  Trenka  zadene  sicer 
kroglja,  a le  v kapo,  pač  pa  pade  vodja  njegovih 
pandurov,  na  kar  se  on  ves  srdit  poda  z mo- 
rilcem v Osek,  da  se  tamkaj  pritoži  višji  sodniji. 
Toda  tam  je  bil  že  od  prej  dobro  znan  in  je 
imel  mnogo  sovražnikov  med  nekdanjimi  svojimi 
tovariši  in  ker  je  bila  deželna  uprava  takrat  vo- 
jaška, potisne  ga  sodnija  v ječo.  Še  le  po  priza- 
devanju generala  Khevenhiillerja  in  visoki  odkup- 
nini 1700  goldinarjev  reši  se  iz  ječe,  a morilca 
obsodijo  na  sedem  let  roboti. 

Trenkovim  pandurom  ni  bilo  po  volji,  ker 
so  morali  loviti  hajduke,  zato  so  se  zarotili,  da 
ubijejo  Trenka.  K sreči  pa  je  Trenk  izvedel,  kaj 
namerava  njegova  straža  in  sicer  ravno  tedaj,  ko 
je  šel  v Našice  na  semenj,  da  bi  si  kupil  konje. 
Na  Krudiji  so  prenočevali,  in  Trenk  je  opoji! 
pandure  tako,  da  so  vsi  pospali.  Potem  pa  jim 
je  skrivaj  pobral  iz  pušk  svinčenke  in  se  vlegel 
k počitku. 

Ko  zjutraj  vstanejo,  zbere  Trenk  stražo,  jim 
očita  nezvestobo  in  pravi : 

„Ako  sem  jaz  kaj  kriv,  ustrelite  me!  Ako 
pa  nisem,  ne  store  mi  tudi  vaše  krogle  nič  zlega. 
Pomerite!" 

Vstrelili  so  nanj,  seveda  pa  nič  zadeli,  ker 
ni  bilo  krogelj  v puškah. 

„Glejte,  kaj  vam  pomaga  zarota,"  pravi  nato 
Trenk  osuplim  strelcem.  „Ne  bojim  se  vas,  zakaj 
jaz  znam  čarati.  Toda  dalje  sedaj !" 

Odslej  so  bili  vsi  poslušni,  zakaj  menili  so, 
da  je  čarovnik. 

Neprijetni  dogodek  v Oseku,  kjer  je  le  z 
silo  ušel  zaporu,  razjezi  Trenka  tako,  da  sklene 
z ženo  in  otroci  zapustiti  Slavonijo  in  se  podati 
k svojemu  očetu,  ki  je  živel  takrat  v severo- 
ogrskem  mestu  Levoču.  Toda  tudi  tukaj  ni  dolgo 
imel  miru.  Dvoboji  in  vedni  prepiri  bili  so  njegov 
edini  in  glavni  posel,  kateri  so  ga  naposled  pri- 
morali, da  se  je  zopet  vrnil  domu  v Slavonijo. 

Fran  Trenk  na  Ruskem. 

Leta  1736.  se  je  vnela  vojska  med  Rusijo 
in  Turčijo.  Tudi  naša  država  je  hitela  na  pomoč 
svojim  zaveznikom,  Rusom.  Trenku  je  prišla  ta 
prilika  ravno  prav  in  hotel  je  zopet  nekoliko  med 
svet.  Ponudil  je  torej  generalu  Sekendorfu  svojo 
pomoč  ter  je  hotel  na  svoje  stroške  zbrati  četo 
pandurov. 

Toda  Avstrijci  so  že  poznali  vročekrvnost 
in  pohlep  Trenkov  ter  so  zato  odklonili  njegovo 
ponudbo.  To  pa  je  junaka  tako  razsrdilo,  da  je 
vstopil  v rusko  službo.  Poslovil  se  je  torej  od 
svojcev,  katerih  ni  potem  nikdar  več  videl,  ker 
mu  je  smrt  pobrala  skoro  za  tem  deco  in  ženo, 
ter  je  šel  v tuji  svet,  kamor  ga  je  gnala  ne- 
strpna nrav. 

O svoji  odklonitvi  po  Avstrijcih  piše  v svoji 
autobijografiji  to -le:  „Zagotavljam  vsakega,  da 

bi  bil  v štiridesetih  dneh  imel  vojaško  armado 
iz  samih  turških  podložnikov,  katerih  se  mi  je 
mnogo  že  poprej  ponujalo  in  na  takšen  način  bil 
bi  Avstriji  mnogo  olajšal  bojevanje  po  Bosni.  Saj 
imajo  podložniki  iz  Bosne  tukaj  pri  nas  svoje  ro- 
jake in  ko  bi  bil  prišel  z našimi  med  nje,  pri- 
družili bi  se  nam  in  skupno  bi  bili  udarili  na 
Turčina.  Tako  pa  so  ravno  ti  turški  podložniki 
učinili  cesarski  vojski  več  škode,  nego  Turki  sami." 
In  kako  lahko  je  Trenk  tako  govoril,  ko  je  pisal 
svojo  autobijografijo  šele  leta  1747  in  je  vsem 
znano,  da  se  je  avstrijsko  - turška  vojna  končala 
že  leta  1739.  ter  je  Avstrija  v nesrečnem  belo- 

grajskem  premirju  zgubila  vso  zemljo  onkraj  Do- 
nave in  Save. 

Dočim  so  ga  pa  Avstrijci  odklonili,  bil  je 
na  Ruskem  dobro  sprejet  in  kot  stotnik  umeščen 
v nek  huzarski  polk. 

Ker  je  bil  tako  predrzen,  se  je  kaj  vspešno 
bojeval  s Tatari  in  s Turki,  in  zato  so  ga  tudi 
imenovali  majorjem.  Maršal  Miinich  sam  ga  je  več- 
krat pohvalil  pred  vso  vojsko. 

Ko  so  nekoč  napadli  Trenka  Turčini,  je  silil 
ta  polkovnika,  naj  jih  nenadno  zagrabi.  Polkovnik 
pa  si  ni  upal  ničesar  ukreniti  brez  posebnega  po- 
velja. Kakor  je  Trenk  vedno  delal  po  svoji  glavi, 
je  napravil  tudi  sedaj  kot  se  mu  je  zljubilo,  ter 
se  je  zapodil  s kakimi  dvesto  možmi  na  sovraž- 
nika tako  silno,  da  se  je  ta  urno  obrnil  in  spustil 
v beg.  Trenk  jih  je  mnogo  pobil  in  zajel  ogromno 
množino  plena. 

Polkovnik  ga  je  seveda  pozval,  naj  se  za- 
govarja, ker  je  ravnal  proti  povelju.  Trenka,  ki 
ni  bil  ravno  pri  najboljši  volji,  pa  to  tako  razjezi, 
da  pretepe  poveljnika.  Seveda  so  ga  takoj  prijeli 
in  obsodili  na  smrt,  toda  bil  je  pomiloščen  in 
premeščen  v drugo  garnizijo. 

Trenk  nikakor  ni  mogel  strpeti,  da  bi  mu 
kdo  zapovedoval,  posebno  ako  je  uvidel,  da  bi 
naredil  sam  boljše.  Zato  pa  je  prišel  s svojimi 
poveljniki  često  hudo  navskriž. 

Leta  1746.,  ko  je  bil  zopet  v vojski,  je  ko- 
rakal sovražnik  tako  neprevidno,  da  si  Trenk  ni 
mogel  kaj,  in  je  prosil  polkovnika,  da  bi  smel 
atakirati.  Polkovniku  pa  se  je  zdel  ta  načrt  pre- 
nevaren, zato  mu  ni  dovolil. 

Seveda  Trenku  takoj  vzkipi  kri  tako,  da 
prisoli  bojazljivemu  poveljniku  prav  gorko  zaušnico, 
potem  pa  pozove  svoje  vojake,  naj  gredo  za  njim. 
Toda  prevaral  se  je,  zakaj  pustili  so  ga  vsi  na 
cedilu. 

Kmalu  za  tem  se  je  sprl  s polkovnikom  Ma- 
jerjem. Ta  ga  je  namreč  oštel  kar  pred  vojaki, 
kar  pa  je  razgrelo  Trenka,  in  zato  se  je  nekaj 
izgovarjal.  Polkovnik  pa  je  bil  tudi  vročekrvnež  ter 
ga  je  razjarilo  to  tako,  da  je  zagrabil  Trenka  za 
prsi.  Seveda  mu  je  ta  takoj  zavrnil,  da  naj  govori 
z jezikom,  ako  že  hoče,  ne  pa  z rokami.  Polkovnik 
v hudem  srdu  zamahne  s palico,  da  bi  udaril 
stotnika,  toda  Trenk  se  umakne  in  prisoli  na  to 
poveljniku  pošteno  zaušnico. 

Seveda  sta  takoj  potegnila  sablje,  in  le  težko 
so  ju  drugi  častniki  razdružili. 

Polkovnik  je  bil  sam  kriv  svoji  sramoti  in 
bi  bil  moral  vse  zamolčati.  Toda  neznačajnež  je 
naznanil  stvar  maršalu.  Trenka  so  odvedli  v ječo 
in  ga  okovali  v železje. 

Vojaški  zakoni  so  že  itak  strogi,  ob  vojnem 
času  pa  so  kar  grozoviti.  Neposlušnost  se  kaznuje 
s smrtjo  in  zato  so  obsodili  tudi  Trenka,  da  ga 
ustrele. 

Nekega  večera  pride  v ječo  pobočnik  ge- 
nerala Stockmanna  ter  naznani  ubogemu  Trenku, 
da  je  obsojen  na  smrt.  Daši  je  bil  sirotni  jetnik 
tako  oslabel,  da  ni  mogel  niti  stati,  in  je  prosil, 
naj  ga  usmrtijo  kar  v ječi,  so  ga  vendar  pograbili 
grenadirji  in  ga  vlekli  bosega  in  v lahni  obleki 
po  ledenem  snegu.  Ko  so  ga  izpustili,  se  je  kar 
zgrudil  na  zemljo.  Toda  neusmiljeni  sodniki  ga 


15 


velijo  privezati  k hlodu,  in  dvanajst  vojakov  stopi 
predenj. 

Tedaj  pa  se  vzbudi  v Trenku  veselje  do 
življenja,  in  zato  zahteva  jetnik,  da  ga  povedejo 
pred  vrhovno  sodišče,  zakaj  on  ne  čuti  nikake 
krivde.  Zaman ! Mnogim  se  je  smilil  ubožec,  toda 
kdo  bi  se  upal  upreti  zakonu! 

Prišijejo  mu  na  obleko  srce,  izrezano  iz  pa- 
pirja, da  bi  strelci  ložje  pomerili.  Nato  pa  pri- 
stopi krvnik,  da  bi  mu  zavezal  oči,  toda  Trenk 
ga  pahne  od  sebe. 

„Kdo  je  tako  krut,  da  mi  ne  pusti  niti  tega, 
da  bi  zrl  v oči  nemili  smrti?" 

Krvnik  se  umakne,  vojaki  nabijejo  puške. 
Poveljnik  dvigne  sabljo,  da  bi  dal  znak  k usod- 
nemu povelju  — — — kar  prihiti  v divjem  diru 
konjik  ter  vihti  v roki  majhno  belo  zastavo.  Trenk 
je  bil  pomiloščen,  in  marsikatero  oko  se  je  po- 
rosilo  od  veselja,  videč,  da  je  ubogi  jetnik  rešen 
smrti. 

Toda  Trenkova  radost  se  je  izpremenila  v 
žalost,  ko  je  izvedel,  da  je  obsojen  za  šest  me- 
secev k težkemu  delu  v kijevski  trdnjavi,  potem 
pa  na  prognanstvo  v Sibirijo. 

Trenk  je  bil  preponosen,  da  bi  bil  delal  z 
razbojniki  in  morilci  in  zato  je  prosil,  naj  obvelja 
prva  obsodba,  in  naj  ga  takoj  ustrele.  Toda  bila 
je  zaman  vsaka  prošnja.  Zvezali  so  ga  in  naložili 
na  voz  in  odpeljali  v ječo. 

Prevelike  toge  je  zbolel  Trenk  tako,  da  ni 
mogel  ničesar  več.  Poslali  so  ga  torej  v Peček, 
ker  ni  bil  sposoben  za  nobeno  delo.  K sreči  pa 

je  bil  tam  kot  jetniški  nadzornik  Trenkov  rojak. 
Ta  je  izposloval  pri  generalu  Leontovu,  ki  je  bil 
poveljnik  trdnjave,  da  je  dobil  jetnik  dostojno 
sobo  in  tudi  boljšo  postrežbo. 

V Pečku  je  občeval  Trenk  jako  mnogo  s 
kapucinom,  ki  ga  je  spremljal  nekdaj  na  morišče. 
Ta  mu  je  povedal  nekoč,  da  je  prišla  v Kijev 
generalica  L6wenthal,  ki  je  bila  najboljša  prija- 
teljica pokojne  Trenkove  žene. 

Trenk  torej  naprosi  meniha,  naj  gre  zanj 
prosit  k generalici,  da  bi  ga  priporočila  maršalu 
Miinichu  v milost.  Seveda  je  ta  takoj  ugodila  nje- 
govi želji,  toda  maršal  je  ni  hotel  niti  poslušati. 
Nedolgo  za  tem  je  bil  god  caričin,  in  tedaj  je 
povabil  Munich  nebroj  gostov.  Navzoča  je  bila 
tudi  generalica  L6wenthal.  Ni  pa  še  bila  popol- 
noma pozabila  na  ubogega  jetnika  na  trdnjavi 
in  zato  je  šla  z grofico  Komancovo  k maršalu, 
ter  sta  ga  obe  prosili,  naj  izpuste  Trenka.  Maršal 
Munich  jima  ni  mogel  več  odreči  prošnje  ter  je 
zato  pomilostil  Trenka,  toda  le  s tem  pogojem, 
da  takoj  zapusti  rusko  državo  in  se  ne  vrne 
nikdar  več. 

Trenka  so  torej  odgnali  do  meje,  in  niso 
mu  niti  tega  pustili,  da  bi  se  bil  zahvalil  svoji 
dobrosrčni  prijateljici.  Obrnil  se  je  torej  do  grofa 
Municha  pismeno  in  ga  je  naprosil,  naj  mu  da 
izpričevalo  o vsem  njegovem  službovanju  v Rusiji. 
Maršal  ga  je  pohvalil  kaj  laskavo,  da  je  Trenk 
točno  izpolnjeval  dolžnosti  in  da  ni  moral  iz  Ru- 
sije zaradi  navadnega  zločinstva  ali  prestopka  v 
službi. 

Trenk  zopet  doma. 

Ko  je  prestopil  Trenk  rusko  mejo,  je  hitel 
najprej  k staremu  očetu,  ki  je  živel  tedaj  v mestu 
Levoča.  Lehko  si  mislimo,  kako  se  je  razradostil 
starček,  ko  je  zopet  objel  dragega  sina,  o kojem 
je  mislil,  da  je  že  davno  mrtev. 

Prigovarjal  mu  je  jokaje,  naj  se  že  vendar 
enkrat  vda  mirnemu  življenju,  naj  se  zopet  oženi 
in  se  poda  na  svoja  posestva  v Slavoniji  in  če 
že  ne  more  celo  mirovati,  naj  vsaj  opusti  kla- 

tenje in  razbijanje  po  svetu.  Franjo  mu  sicer  za- 
trjuje in  obljubi,  da  ga  hoče  poslušati  in  storiti 
po  njegovem  nasvetu,  a sam  pa  pravi,  da  je  storil 
to  obljubo  le  zato,  da  bi  očeta  umiril  in  da  z 
obljubo  ni  resno  mislil. 

Ko  se  je  pomudil  nekaj  dni  pri  očetu,  se 
je  vrnil  Trenk  na  svoja  posestva  v Slavonijo.  Pod- 
ložniki so  ga  že  komaj  čakali,  zakaj  hajduki  so 

vedno  plenili  po  selih,  ker  ni  bilo  gospodarja, 

da  bi  jih  bil  krotil.  Trenk  je  torej  zbral  precejšno 
qeto  junaških  pandurov  in  je  polovil  nekaj  raz- 
bojnikov in  jih  grozovito  kaznoval,  ostali  pa  so 
jo  pobrali  v druge  kraje. 

Odslej  je  bil  Trenk  vedno  na  lovu  ali  pa 
je  ribaril  v posavskih  vodah.  Ko  se  je  nekoč 
kopal  v Orljavi,  bi  bil  skoraj  utonil,  da  mu  ni 
prihitel  na  pomoč  ribič,  ki  je  bil  blizu,  in  ga  iz- 
vlekel iz  vode.  Vendar  pa  se  je  tedaj  Trenk  pre- 
hladil tako,  da  je  bolehal  osem  dni.  Ko  je  ozdravel, 
hotel  je  posetiti  bližnjega  soseda.  Ker  pa  ni  bilo 
mostu  čez  reko  Orljavo,  napodi  kočijaž  konje  v 
vodo.  Toda  zašel  je  v globok  tolmun  in  utonili 
Trenk.  2 

so  konji  in  kočijaž.  Trenk  pa  je  s težavo  pri- 
plaval na  breg*. 

Ko  se  vrne  domov,  prihite  vaščani  v grad 
in  s solzami  v očeh  pripovedujejo,  da  je  pridrlo 
v vas  devet  hajdukov  in  pobilo  tri  vaščane  ter 
oplenilo,  kar  seje  le  dalo  odnesti.  Trenk  urno 
pošlje  trideset  pandurov  za  razbojniki  in  kmalu 
privedejo  hajduka  vsega  krvavega  in  zvezanega. 
Trenk  ga  izprašuje,  kje  so  njegovi  tovariši,  toda 
ujetnik  se  ne  gane,  da  bi  izdal  svoje  tovariše. 
To  pa  razjari  Trenka  tako,  da  ga  je  dal  šibati, 
dokler  ni  izdihnil  svoje  duše.  Nato  pa  je  šel  sam 
lovit  hajduke,  in  vnela  se  je  prava  bitka.  Ujel 
je  devet  razbojnikov,  dvanajst  pa  jih  je  pobil. 
Tako  je  znal  varovati  Trenk  svoje  premoženje 
in  ljudi. 

Nekoč  je  dal  očeta  nekega  harambaše  ali 
razbojniškega  načelnika  živega  nasaditi  na  kol. 
Ko  se  je  isti  večer  izprehajal  ob  potoku,  se  sreča 
s harambašem  samim,  ki  je  bil  z razbojniki  na 
drugi  strani  vode.  Bila  je  jasna  mesečna  noč,  zato 
ga  je  razbojnik  takoj  spoznal. 

„Trenk,  umoril  si  mi  kakor  divja  zver  mo- 
jega starega  očeta,  dasi  ti  ni  prizadel  ničesar  hu- 
dega. Preganjaš  nas  kruto  in  zvijačno,  toda,  ako 
imaš  kaj  srca,  pridi  sam  na  to  stran.  Tudi  moji 
ljudje  se  umaknejo,  da  bova  sama.  Odloži  puško 
in  pridi  z mečem,  potem  vidimo,  kdo  zmaga!" 

Trenku  je  bilo  to  po  volji,  a takoj  je  pričel 
misliti  na  prevaro.  Ko  pride  na  drugo  stran  po- 
toka, hipoma  potegne  iz  obleke  samokres,  ki  ga 
je  bil  prej  skrivaj  vteknil  pod  suknjo,  ter  ustreli 
ž njim  starega  harambaša,  ki  pač  ni  slutil  take 
prevare. 

Tako  ga  je  lokavo  zvabil  v propast,  kakor 
2e  mnogo  drugih,  in  mu  je  že  mrtvemu  odsekal 
glavo  in  jo  nasadil  na  kol. 

Nekoč  je  bil  Trenk  na  lovu.  Slučajno  pride 
do  samotne  hiše,  kjer  so  svatovali.  Ker  je  bil 
žejen,  stopi  noter,  da  bi  se  pokrepčal.  Takoj  ga 
seveda  povabi  ženin,  naj  prisede  k mizi  ter  je 
in  pije.  Odloži  torej  puško  v kot  in  položi  meč 
na  klop  ter  sede  za  mizo.  Lahko  si  pač  misli 
vsakdo,  kako  se  pa  prestraši,  ko  iznenada  vsto- 
pita v sobo  dva  orjaška  razbojnika,  a sam  pa  ni 
imel  nikakega  orožja  pri  roki. 

Razbojnika  ga  takoj  spoznata  in  vidita,  v 
kaki  stiski  in  strahu  je.  Pristopita  torej  k mizi  in 
ga  nagovorita. 

„Ne  boj  se  naju,  Trenk!  Lej,  mi  ti  nismo 
nikdar  ničesar  žalega  storili,  ti  pa  nas  preganjaš 
tako  grozovito.  Lahko  bi  te  takoj  pobila  kakor 
psa,  a mi  ne  hlepimo  po  krvi.  Najej  in  napij  se, 
potem  pa  se  poskusimo  z mečem  v roki,  ali  si 
res  tako  močan.  Potem  se  izkaže,  kdo  ima  bolj 
prav." 

In  vsedla  sta  se  k njemu  k mizi  kakor  dobra 
znanca.  Trenku  pa  ni  bilo  nič  kaj  dobro  pri  srcu, 
toda  pobegniti  ni  mogel.  Vendar  pa  si  je  pomagal 
z zvijačo  kakor  povsod. 

Skrivoma  izvleče  iz  žepa  dva  samokresa  in 
ju  počasi  nameri  pod  mizo  na  nasprotnika  v trebuh. 
Kar  naenkrat  pa  sproži,  skoči  kvišku,  podere 
razbojnika  in  vrže  na  nju  mizo  in  stole  ter  plane 
urno  skozi  vrata.  V naglici  zagrabi  še  sovraž- 
nikovo puško,  ki  je  slonela  ob  zidu,  ter  se  skrije 
pri  hiši. 


2* 

Eden  izmed  razbojnikov  je  hipoma  padel 
smrtno  zadet  ter  je  v mlakuži  krvi  izdihnil  svojo 
dušo.  Tovariš  pa  se  urno  izkoplje  izpod  mize  in 
hiti  srdit  za  zvitim  Trenkom.  Ta  pa  ga  je  že 
čakal  in  ga  z njegovo  lastno  puško  ustrelil.  Nato 
pa  mu  je  odsekal  glavo  in  jo  nasadil  na  kol. 

Radi  tega  je  mislil  Trenk,  da  ga  pohvali 
sodišče,  ker  je  ustrelil  razbojnika.  Kako  pa  je 
bil  neprijetno  iznCnaden,  ko  dobi  kar  naenkrat 
poziv,  naj  pride,  — da  se  opraviči.  Trenk  je  na- 
pisal pismo  ter  pojasnil  zadevo  natančno,  toda 
sodnik  ni  bil  zadovoljen  samo  s tem  in  mu  je 
zagrozil,  da  ga  da  šiloma  privesti  v Osek,  ako 
ne  pride  sam. 

Trenk  jo  je  hotel  nato  potihem  pobrati  na 
Dunaj,  zakaj  nič  kaj  mu  ni  bilo  všeč,  da  bi  bil 
lazil  okrog  sodišča.  Ravno  tedaj  pa  je  razsajala 
v Slavoniji  huda  kuga,  in  vse  meje  so  bile  močno 
zastražene,  da  se  ne  bi  ta  grozna  bolezen  razširila 
tudi  po  drugih  krajih.  Zato  bi  bilo  Trenku  težko 
pobegniti  iz  Slavonije. 

Da  ga  ne  bi  zasledili  sovražniki,  se  je  skril 
v samostan  v Veliki.  Po  nezgodi  pa  se  je  kmalu 
izvedelo,  kje  se  skriva  Trenk.  Ni  mu  kazalo  torej 
drugega,  kakor  si  poiskati  drugega  skrivališča. 
Posrečilo  se  mu  je  vendar,  da  je  pobegnil  na 
Dunaj,  toda  tam  bi  ga  bili  skoro  zaprli.  Utekel 
je  pa  vendar  v kapucinski  samostan,  in  njegovi 
prijatelji  so  mu  izposlovali  med  tem,  da  je  bil 
na  Dunaju  prost,  in  cesarica  Marija  Terezija  in 
njen  soprog  sta  ga  vzprejela  kaj  milostno  in  mu 
zagotovila  svojo  naklonjenost. 

Pri  tej  priliki  je  Trenk  konečno  dosegel, 
da  se  je  mogel  opravičiti  in  pri  tej  priliki  po- 

nudil  se  je  tudi  mladi  cesarici  v vojaško  službo. 
S to  ponudbo  so  pa  v najtesnejši  zvezi  tudi  gla- 
soviti  Trenkovi  panduri,  ki  jih  lahko  zovemo  naj- 
srčnejšo četo  tedanjega  časa. 


I renk  pandurski  glavar. 

Ko  je  umrl  Karol  VI.,  ki  je  bil  poslednji 
moški  potomec  iz  habsburške  rodovine,  je  na- 
stopila vlado  v Avstriji  njegova  hči  Marija  Te- 
rezija. 

Lepe  avstrijske  dežele  pa  so  bodle  v oči 
sosedne  vladarje  in  radi  bi  si  bili  kaj  osvojili. 
Vzlasti  opasen  je  bil  pruski  kralj  Friderik  II.,  ki 
je  pridrl  z ogromno  vojsko  v Šlezijo. 

Vendar  pa  mlada  cesarica  ni  obupala,  ter 
se  je  zanašala  na  božjo  pomoč  in  na  podporo 
zvestih  podložnikov,  ki  so  hoteli  žrtvovati  za  vla- 
darico življenje  in  kri.  Od  vseh  strani  so  hitele 
na  pomoč  čete  hrabrih  prostovoljcev. 

Trenk  ni  hotel  ostati  za  drugimi,  zato  je 
prosil,  da  bi  smel  zbrati  iz  pandurov  četo,  s ka- 
tero bi  šel  v boj  za  domovino. 

Od  vseh  strani  so  prihajali  stari,  zvesti  pan- 
duri k ljubljenemu  glavarju.  Tudi  hajduki,  kojim 
ni  več  prijalo  razbojniško  življenje,  so  prosili,  da 
bi  smeli  služiti  pod  njegovo  zastavo,  in  Trenk 
jim  je  izposloval,  da  so  bili  vsi  popolnoma  po- 
miloščeni. 

Ker  mu  je  nedostajalo  še  bojevnikov,  je  šel 
z zvestimi  četami  na  lov.  Preiskali  so  vse  gozde, 
in  hajduki  so  se  jim  počasi  umikali.  Tako  jih  je 

segnal  skupaj  v kot  med  reki  Orljavo  in  Savo, 
kjer  pa  niso  mogli  naprej,  zakaj  reki  sta  široki 
in  deroči,  ter  so  se  mu  udali  na  milost  in  ne- 
milost. Trenk  pa  jih  je  oborožil  in  poteknil  med 
svoje  čete. 

Tako  je  nabral  do  tisoč  mož,  krepkih  im 
čilih,  zakaj  bili  so  že  od  otroških  nog  vajeni 
orožja  in  trpljenja.  Krepki  korenjaki,  orjaške  rasti 
so  bili  utrjenih  mišic  in  so  neustrašeni  zrli  smrti 
v obraz. 

Trenk  je  hotel  svoje  čete  organizirati  prav 
po  vojaško  in  zato  jim  je  napravil  uniformo.  Na 
glavi  so  imeli  ogromno  kučmo,  a oblačili  so 
se  v dolg  plašč,  da  niso  kazali  razgaljenih  prsi. 
Za  pas  so  si  zateknili  samokresov  in  oster  handžar, 
za  obutalo  pa  so  imeli  močne  opanke.  Dolga  ri- 
sana puška  je  bila  kaj  nevarno  orožje  in  namesto 
zastave  so  nosili  konjski  rep.  Bilo  je  vse  prav  po 
turško  in  manjkalo  jim  je  le  še  godbe,  katero  pa 
je  Trenk  kmalu  preskrbel. 

Znamenito  je,  da  dotlej  polki  še  niso  imeli 
godbe  in  so  jo  uvedli  šele  potem  po  Trenkovem 
vzgledu. 

Ko  je  bila  četa  nabrana,  jo  je  bilo  treba 
še  izvežbati.  Trenk  je  dobro  poznal  nrav  svojega 
naroda,  zato  si  je  znal  vzgojiti  dobrih  vojakov. 
Odbral  je  treznih,  resnih  mož,  ki  so  bili  tudi 
modri  in  neustrašeni,  ter  jih  imenoval  za  častnike. 
Zlasti  važen  je  Gedeon  Lavdon,  ki  je  bil  pozneje 
eden  najznamenitejših  vojskovodij  v veliki  avstrijski 
državi. 

Ko  je  Trenk  izvežbal  svoje  čete  in  jih  na- 
vadil na  vojaški  red,  je  odkorakal  z njimi  na 
Dunaj  ter  se  je  utaboril  pred  mestom.  Ker  so 

bili  Dunajčani  tako  radovedni,  se  je  hotel  neko- 
liko pošaliti  ž njimi.  Rekel  je  svoji  četi,  naj  se 
delajo  kruljave,  slepe,  gluhe  in  kiljave,  dokler  se 
on  ne  vrne  od  cesarice. 

Ves  Dunaj  se  je  bil  zbral,  da  bi  videli  ne- 
znano turško  vojsko.  Ker  pa  so  se  panduri  pačili, 
so  mislili  ljudje,  da  je  res  vsa  četa  slepa,  gluha 
in  kruljava,  in  zato  so  se  norčevali  iz  njih,  češ : 
„Bolje  bi  bilo  za  vas,  da  bi  bili  ostali  doma  pri 
stari  materi  v zapečku,  kakor  pa  da  greste  na 
bojišče !" 

Kar  se  vrne  Trenk  s cesarico  in  dvornim 
spremstvom,  ki  so  prišli  gledat  junaške  Hrvate. 
Tedaj  pa  zakliče  glavar:  „Junaki,  evo  vaše  ce- 
sarice!" Hipno  se  uvrsti  četa,  in  iz  sto  in  sto  grl 
zaori  z enim  glasom:  „Zivela  naša  mati!" 

Trenk  je  vežbal  svojo  vojsko  pred  cesarico, 
ki  je  bila  kaj  zadovoljna  in  je  moštvo  bogato  ob- 
darila. Dunajčanje  pa  niso  vedeli,  ali  bi  se  čudili 
orjaškim  postavam  pandurov  ali  njih  čudni  obleki 
in  mnogemu  orožju  ali  pa  bi  se  jezili,  ker  jih  je 
Trenk  tako  zvodil  za  nos. 

Dozdaj  se  je  navadno  trdilo,  da  se  je  Trenk 
ponudil  cesarici  Mariji  Tereziji,  kakor  bi  hotel 
na  lastne  stroške  nabrati  prostovoljcev  in  jih  ji 
dovesti  na  bojišče.  A to  ni  resnično,  ker  je  imela 
skrb  za  stroške  vlada  sama  in  sicer  s temi  po- 
goji: Tri  tedne  po  Trenkovem  povratku  v Sla- 
vonijo ima  se  nabrana  četa  zbrati  v Oseku.  Za 
vsakih  50  mož  izbere  se  naj  harambaša  ali  vodja, 
a poveljnik  vse  vojne  čete  je  Trenk.  Od  tega 
dne,  katerega  je  kdo  izmed  prostovoljcev  prišel 
v Osek,  dobiva  vsak  mož  iz  kraljeve  blagajnice 
po  6 novčičev  na  dan.  Le  Trenk  ima  za  se  sam 

skrbeti.  Izgredi  in  nerednosti  se  ne  smejo  goditi 
in  da  se  to  lože  zgodi,  naj  bode  načelo:  „Eden 
za  vse,  vsi  za  enega."  Vsak  neposlušnež  se  ima 
strogo  kaznovati.  Da  bodo  pa  ljudje  raje  pristo- 
pali, dovoljuje  se  medsebojna  razdelitev  vsega 
plena,  ki  se  v sovražnikovih  deželah  pripleni.  Pre- 
povedano pa  je  oropati  cesaričine  podložnike. 

Poleg  cesaričinega  pooblastila  dobil  je  pa 
Trenk  tudi  še  posebna  pisma  za  njegovo  osebno 
varnost,  kajti  sredotočje  njegovega  delovanja  je 
bil  Osek,  kjer  je  bil  še  vedno  po  sodniji  zasle- 
dovan. Tudi  je  potreboval  od  raznih  oblastnij  v 
Slavoniji  dejanske  podpore. 


I renk  v vojski. 

Iz  Dunaja  je  šel  Trenk  v Slezijo  in  se  je 
utaboril  s svojimi  panduri  ob  Zotembergu.  Braniti 
je  moral,  da  niso  mogli  Prusi  dovažati  živil,  in 
njegove  hrabre  čete  so  uplenile  sovražniku  mnogo 
težko  obloženih  voz  in  jih  poslale  Avstrijcem. 
Pripetilo  pa  se  je,  da  so  ubili  tudi  dva  avstrijska 
trgovca,  ki  sta  vozila  blago  za  njimi.  Vsled  tega 
dogodka  so  odvzeli  Trenku  poveljništvo,  ker  baje 
ni  bil  dovolj  strog,  da  bi  brzdal  svoje  pandure, 
in  za  poveljnika  so  imenovali  majorja  Mencela. 
Trenka  je  seveda  jezilo,  ker  se  mu  je  zgodila 
očitna  krivica  in  tudi  ni  bil  novi  poveljnik  tako 
drzen,  zato  ni  hotel  biti  poslušen  Mencelu.  Se- 
veda so  ga  takoj  zaprli,  toda  panduri,  katerim  se 
je  bil  Trenk  priljubil,  so  zahtevali,  naj  jim  dajo 
zopet  prejšnjega  glavarja. 


25 


Mencelu  se  je  posrečilo,  da  je  zatrl  vstajo, 
in  glavne  krivce  je  poslal  na  trdnjavo  v ječo. 
Vendar  pa  so  izprosili  panduri,  da  so  Trenka  iz- 
pustili in  ga  zopet  imenovali  za  poveljnika. 

Komaj  prost,  navali  se  Trenk  že  tretjega 
dne  na  arijer-  gardo  pruske  vojske  in  kakor  bi 
mignil,  poseka  enajst  konjikov  in  spravi  druge 
v grozen  nered.  Kralj  Friderik  II.,  ki  je  bil  to 
pot  sam  pri  svoji  vojski,  jse  nad  to  predrznostjo 
tako  razsrdi,  da  reče:  „Ce  mi  pride  ta  nesrečni 
Trenk  v roke,  dam  ga  takoj  obesiti!"  Seveda  se 
Trenk  ni  strinjal  s tem  kraljevim  mnenjem  in  ni 
mu  hotel  narediti  veselja,  da  bi  ga  Prusi  mogli 
vloviti. 

Nekaj  časa  pozneje  doprinese  sovražniku  še 
več  škqde.  Ko  se  je  pruski  kralj  pomikal  proti 
trdnjavi  Neisi,  ovirali  so  ga  celo  pot  Trenkovi 
panduri.  Okolu  11.  ure  po  noči  pa  napade  Trenk 
nanagloma  oddelek  Prusov,  ki  je  varoval  živila 
in  drugo  vojaško  robo,  pobije  vse,  kar  mu  pride 
živega  pod  roke  in  zapleni  34  napolnjenih  voz 
ter  tristo  konjev.  Tako  se  je  odlikoval,  kjer  je  le 
bilo  mogoče,  toda  na  Dunaju  se  še  zmenili  niso 
za  to.  Seveda  pa  je  razjezilo  to  Trenka,  ki  je  bil 
jako  pohlepen  po  časti,  tako,  da  se  je  hotel  vrniti 
s panduri  domov.  Tega  jim  pa  nikakor  niso  ho- 
teli dovoliti,  toda  panduri  so  se  malo  zmenili  za 
to,  češ,  da  so  prišli  prostovoljno  in  gredo  lahko, 
kamor  se  jim  zljubi,  in  vstaviti  jih  ni  mogel  niti 
Trenk. 

Med  tem  pa  se  je  razširila  vest,  da  preti 
Dunaju  nevarnost  od  Francozov  in  Bavarcev.  Grof 
Khevenhuller,  ki  ni  še  ničesar  vedel,  da  se  je 
razšla  pandurska  vojska,  zapove  Trenku,  naj  urno 

prihiti  glavnemu  mestu  na  pomoč.  Hitro  gre  torej 
Trenk  za  panduri.  Kakih  tristo  jih  dohiti  na  Du- 
naju in  jih  pregovori,  naj  še  ostanejo,  vsi  drugi 
pa  so  se  že  vrnili  v Slavonijo. 

Khevenhiiller,  ki  je  dobro  poznal  junaštvo 
naših  pandurov,  dajal  je  Trenku  vedno  najtežje 
naloge,  katere  je  pa  ta  vedno  častno  izvršil.  Tako 
je  dobil  v varstvo  most  čez  Donavo,  po  katerem 
so  mogli  priti  sovražniki  v mesto,  ker  so  se  na- 
hajali takrat  v Kremsu  na  levem  donavskem  bregu. 
Po  celem  Zgornjem  in  Spodnjem  Avstrijskem  pa 
so  bile  večje  in  manjše  čete  Francozov  in  Ba- 
varcev raztrošene.  Zdaj  dobi  Trenk  povelje,  naj 
se  poda  s svojimi  panduri  okrog  po  deželi,  da 
opazuje  sovražnikova  stališča  in  njegove  razmere. 
Z ognjevitostjo  se  poprime  tega  nevarnega  dela 
in  je  noč  in  dan  na  nogah.  Kakih  40  kilometrov 
pred  Lincom  zadene  prvič  na  sovražnike.  Po  noči 
se  priplazi  blizu  do  taborišča,  a ker  se  mu  ne 
posreči  nikogar  vjeti,  čaka  do  jutra,  dokler  se 
sovražnik  ne  začne  pomikati  v bližnje  mesto  Streng- 
berg,  na  kar  ga  Trenk  napade.  On  sam  pobije 
dva  častnika,  a panduri  postrele  okoli  dvajset 
konjikov.  Brž  se  potem  zakade  proti  Donavi  in 
tam  ugrabijo  pet  ladij  polnih  sena  in  žita,  katere 
spravijo  na  Dunaj,  kamor  se  tudi  sami  vrnejo. 

Razun  drugih  mnogih  zapletk,  ki  jih  je  imel 
Trenk  s sovražniki,  bila  je  tudi  naloga,  Bavarce 
iztirati  iz  severoštajerskih  mest  Klausa,  Windisch- 
gartena  in  Spitala,  v katerih  se  je  nahajalo  okoli 
664  sovražnih  mož  s petimi  topovi  in  je  še  vrhu 
tega  pokrival  ravno  takrat  visok  sneg  štajerske 
pokrajine.  Trenk  se  dela  ne  vstraši,  in  koj  za- 
četkom januarja  leta  1742.  napade  nenadoma  in 

po  noči  Klaus.  Prvo  stražo  zapodi  z lastno  roko 
v prepad,  pohiti  na  obzidje  in  vjame  tam  osem 
mož,  med  tem  ko  jih  drugih  osem  z velikim 
krikom  pobegne  in  tako  stoji  s samo  petdeset 
panduri  pri  mestnih  vratih.  Že  se  začnejo  Bavarci 
nagloma  zbirati  skupaj,  a Trenk  jih  vstavi,  rekoč 
jim,  naj  se  mirno  vdajo,  ker  je  že  vsa  njihova 
vojska  pobita  — (kar  pa  sicer  ni  bilo  res)  — in 
če  se  izmuzne  le  eden,  bode  se  vsem  ostalim 
hudo  godilo.  Bavarski  poveljnik  se  vda  in  tako 
naredi  Trenk  tudi  pri  ostalih  dveh  že  imenovanih 
mestecih.  Vjel  pa  je  vseh  664  mož,  22  častnikov* 
48  velikih  pušk  in  pet  topov  in  Khevenhiiller 
ni  mogel  zadosti  prehvaliti  pandure  in  njih  hra- 
brega vodjo. 

Ob  Linču  je  obljubil  veliki  vojvoda  Fran* 
mož  cesarice  Marije  Terezije,  Trenkovim  pandurom 
dvesto  zlatov,  ako  osvoje  mesto.  Francoski  po- 
veljnik grof  Segur  je  bil  mesto  kaj  dobro  utrdil 
in  razen  prekopov  postavil  tudi  še  zelo  močne 
palisade,  a imel  je  premalo  topov,  da  bi  se  bil 
mogel  uspešno  braniti  hrvatskih  napadov.  Trenk, 
ki  se  je  bil  utaboril  na  gori  Kalvariji,  začne  jih 
napadati  dne  22.  svečana  in  jih  mnogo  pobije. 
Ko  pa  nastane  tiha  noč,  zapali  palisade,  katerih 
plamen  požge  tudi  predmestja.  Avstrijska  vojska 
bila  je  ob  8.  uri  zjutraj  že  osemsto  korakov  bližje 
mesta.  Toda  Trenk  sedaj  še  ne  miruje.  Ravno 
opoldne  še  istega  dne  napade  mesto,  pridere  vanj 
in  se  utrdi  v uršulinskem  samostanu,  od  koder 
neusmiljeno  strelja  in  pobija  Francoze.  Franco- 
skemu poveljniku  grofu  Seguru  zdi  se  najbolje* 
ako  se  vda  in  ob  dveh  popoldne  že  prejme  nad- 
vojvoda Segurovo  ponudbo,  da  se  vda,  ako  sme 
z orožjem  oditi  iz  mesta.  Ob  enem  mu  obljubi 

celih  leto  dni  ne  se  proti  Avstrijcem  bojevati,  ne 
on  in  ne  njegova  vojska.  Tako  se  je  vdal  Line 
cesaričinej  vojski,  delo  hrabrih  Hrvatov,  katerih 
je  padlo  le  šest  in  je  bilo  ranjenih  petnajst,  med 
njimi  tudi  Trenk  na  levem  licu,  kar  ga  pa  ni 
celo  nič  oviralo. 


Trenk  na  Bavarskem  in  češkem. 

Ko  se  je  podalo  mesto  Line,  so  poslali 
Trenka  za  generalom  Bernklauom  na  Bavarsko. 
Imel  je  le  še  dvesto  mož.  Ob  meji  šiloma  pri- 
morajo panduri  kmete,  da  jih  odpeljejo  na  saneh 
v sovražno  deželo. 

Cez  reko  Izero  pa  so  bili  podrti  vsi  mo- 
stovi, da  pandurske  čete  niso  mogle  čez  vodo. 
Trenk  si  je  izmislil  zvijačo.  Preobleče  se  v me- 
niha in  se  splazi  v mesto  ter  svetuje  meščanom, 
naj  takoj  zgrade  nov  most,  zakaj  slabo  bode 
zanje,  ako  pridejo  panduri.  Ker  pa  so  se  obotav- 
ljali, so  med  tem  prepluli  nekateri  panduri  reko 
in  se  bližali  mestu  ter  ga  osvojili,  dasi  so  se  jim 
meščani  ustavili  z orožjem. 

Sedaj  je  dal  Trenk  sam  napraviti  most  in 
je  pustil  za  kazen  meščanom,  ki  ga  niso  slušali, 
da  je  moštvo  plenilo,  kakor  je  hotelo. 

General  Bernklau,  zadovoljen  s tako  dobrim 
uspehom,  pošlje  Trenku  v pomoč  šeststo  Hrvatov 
z nalogo,  naj  si  osvoji  trdni  Degendorf  ob  Do- 
navi, kjer  so  Francozi  most  razdrli,  da  bi  našim 
preprečili  prehod.  Četrti  dan  se  že  Trenk  odpravi 
na  pot  in  naloži  na  voz  velik  čoln. 

Ob  mestu  Degendorf  so  napadli  bavarski 
vojaki  štirideset  Trenkovih  pafidurov.  Trenk  je 
pustil,  da  so  se  streljali,  sam  pa  je  skrivoma  pre- 
koračil reko.  Stoprav  tedaj,  ko  so  bili  panduri 
že  ob  mestu,  so  zapazili  Bavarci  sovražnika.  Trenk 
je  ponudil  meščanom  mir,  ako  nočejo,  da  ne 
bode  dal  zapaliti  mesta.  Ker  se  niso  hoteli  udati, 
je  vzel  mesto  šiloma,  ter  razpisal  po  vsej  pokra- 
jini davek. 

Vredno  je  omeniti,  da  je  pri  napadu  na 
Degendorf  bil  pri  Trenkovi  četi  tudi  Laudon,  po- 
zneje tako  slavni  vojskovodja. 

Po  devetdnevnem  počitku  mora  Trenk  k ge- 
neralu Bernklauu  v Landshut,  ker  je  ta  zvedel, 
da  se  je  4000  Bavarcev  vtrdilo  v mestu  Main- 
burgu.  Bernklau  se  poda  takoj  na  pot  in  potisne 
sovražnika  na  desni  breg.  Pri  tej  priliki  odlikoval 
se  je  posebno  naš  Fran,  ki  si  je  lastnoročno  pri- 
boril dve  sovražni  zastavi  in  pobil  veliko  množico 
sovražnikov. 

Cez  nekaj  časa  mora  nad  trdni  Reichenhall 
ob  tirolski  meji,  v katerem  je  bilo  nad  tisoč  vo- 
jakov. Akoravno  je  imel  Trenk  premalo  svojih 
ljudi,  utabori  se  vendar  v neki  kovačnici  blizu 
obzidja  in  ob  peti  uri  popoldne  jame  streljati  s 
topovi.  Ponoči  dospeta  mu  še  dve  kompaniji  gre- 
nadirov  v pomoč  in  drugega  dne  mora  se  mu 
mesto  vdati. 

V času  pa,  ko  je  stal  Trenk  pred  Reichen- 
hallom,  napade  velika  četa  bavarskih  prostovoljcev 
avstrijski  oddelek  in  mu  odvzame  živež  in  vso 
drugo  robo  v vrednosti  15.000  goldinarjev,  umak- 
nivši  se  v neko  zakotno  vas.  Tudi  na  te  je  bil 
Trenk  poslan,  da  jih  občutljivo  kaznuje.  Pa  ako- 

ravno  je  bilo  v vasi  nad  1800  ljudi  in  pandurov 
le  164  mož,  mora  se  jim  vendar  vse  vdati.  Trenk 
<lobi  povrnjeno  dotično  svoto,  a še  vzame  vsa 
živila  in  mnogo  dobrih  konjev. 

A že  je  prišla  zopet  vest,  da  je  francoski 
maršal  Harkurt  z 20.000  ljudmi  prodrl  na  Ba- 
varsko, da  bi  potisnil  Khevenhiillerjeve  čete  nazaj. 
Avstrijski  poveljnik  v Monakovu  se  prestraši  te 
množice  in  se  umakne,  kar  pa  ni  bilo  Kheven- 
hiillerju  po  volji.  Brž  da  povelje  generalu  Bernklau, 
da  naj  s 500  možmi  zopet  zavzame  glavno  mesto, 
še  predno  mu  pridejo  bližajoči  Francozi  v pomoč. 
Temu  avstrijskemu  oddelku  pridruži  se  tudi  Trenk 
s svojimi  154  panduri  in  dne  6.  maja  prvi  začne 
napad.  Ker  je  mesto  vedelo,  da  je  4000  Fran- 
cozov že  dvajset  kilometrov  blizu,  odloči  se  bra- 
niti in  pozdravi  naše  junake  z groznim  ognjem 
iz  36  topov,  ko  je  že  prej  razneslo  vse  mostove. 
Z veliko  silo  postavi  Bernklau  en  most,  po  ka- 
terem se  podajo  panduri  prvi  čez  in  za  njimi  še 
nekatere  čete  iz  hrvaških  krajin.  Predmestje  je 
kmalu  vzeto  in  brezdvomno  bi  bil  lahko  Trenk 
prišel  takoj  v mesto,  a ni  si  upal.  Moti  pa  se, 
kdor  misli,  da  se  je  bal  sovražnikov.  Bal  se  je 
namreč  lastnih  ljudi,  kateri  bi  bili  grozno  plenili, 
kar  pa  je  cesarica  Marija  Terezija  že  pred  od- 
hodom avstrijske  vojske  na  Bavarsko  strogo  pre- 
povedala. Hotela  je  namreč,  da  se  vojna  četa 
prikupi  Bavarcem,  ker  se  je  po  izgubi  Slezije  ho- 
tela s to  deželo  odškodovati.  Toda  mesto  je  samo 
spoznalo  nemogočost  brambe  in  se  je  še  istega 
dne  vdalo. 

Premalo  je  prostora,  da  bi  opisal  vsa  ju- 
naštva, ki  jih  je  učinil  Trenk  na  Bavarskem;  ome- 

niti  hočem  le  še,  kako  je  osvojil  mesto  Disen- 
stein.  Tam  bi  jo  bil  skoro  pošteno  izkupii.  Ko  se 
je  vdalo  mesto,  mu  je  izročil  baron  Srenk  vojsko 
in  mu  prinesel  tudi  ključe  od  trdnjave.  Trenk  je 
sam  vse  natančno  pregledal.  Kar  zapazi  v tleh 
skrivna  vrata  in  vpraša,  kaj  je  tukaj.  Odgovore 
mu,  da  je  ječa. 

Da  bi  se  prepričal,  odklene  Trenk  vrata. 
V temnici  pa  je  stal  majhen  sodček  smodnika. 
Trenk  posveti  s plamenico,  meneč,  da  je  skrit 
ondi  denar,  toda  po  nezgodi  se  mu  utrne  ogorek 
in  pade  v posodo.  Z groznim  pokom  se  vžge 
smodnik  in  puhne  Trenka  in  Šrenka  ob  tla.  Trenku 
se  vname  obleka  in  zapali  še  smodnik,  ki  ga  je 
imel  v rogu. 

Zaman  je  klical  ubožec  na  pomoč,  zakaj 
nihče  ni  imel  poguma,  da  bi  mu  bil  pogasil  go- 
rečo obleko.  K sreči  je  bil  Trenk  toliko  hladno- 
krven, da  je  sam  urno  raztrgal  oblačila  raz  sebe. 
Bil  je  ves  opečen  in  morali  so  ga  odnesti  iz  tem- 
nice. V Pasavi  ga  je  lečilo  pet  zdravnikov,  toda 
bilo  je  vse  zaman  in  vsi  so  pričakovali,  da  zdaj 
pa  zdaj  izdahne  dušo. 

Tedaj  pa  se  je  ponudila  stara  ženica,  da  ga 
ozdravi  z domačimi  zdravili.  Trenk  je  bil  že  ves 
obupal,  zato  je  poskusil  zadnjo  pomoč.  In  res,  že 
v štirinajstih  dneh  je  okreval  toliko,  da  je  mogel 
obiskati  grofa  Khevenhiillerja.  Kako  pa  se  je  raz- 
radostil  naš  junak,  ko  je  izvedel,  da  ga  je  imeno- 
vala tedaj  cesarica  za  izredne  zasluge  in  junaštvo 
svojim  podpolkovnikom. 

Ko  mu  da  grof  Khevenhiiller  dotični  dekret 
v roke,  vpraša  ga,  katerega  izmed  svojih  pan- 
durskih  častnikov  pozna  kot  najsposobnejšega  v 


32 


vodstvo  svoje  čete,  dokler  sam  celo  ne  ozdravi. 
Trenk  mu  odgovori,  da  bode  sam  zapovedoval, 
ker  je  že  dovolj  ozdravel  in  ker  se  hoče  hvalež- 
nega skazati  dobri  cesarici.  Ta  odgovor  silno  do- 
pada  generalu  in  že  druzega  dne  odpošlje  vrlega 
junaka  na  bojišče,  da  zasleduje  sovražnika,  mu 
odvzame  Weissenstein  in  tamkajšnjo  vojaško  skla- 
dišče požge.  Naloga  pa  ni  bila  kaj  lahka,  ker  so 
se  morali  panduri  za  celih  šest  milj  oddaljiti  od 
glavne  vojske  in  se  sovražniku  približati  na  da- 
ljavo komaj  dveh  ur.  Pač  pa  mu  poveljnik  Kheven- 
huller  obljubi,  da  bode  Bernklau  zapovedal,  naj 
pošlje  podpolkovniku  Trenku  nekaj  svojih  mož  v 
pomoč. 

Dne  9.  avgusta  najdemo  Trenka  že  pred 
Weissensteinom  in  akoravno  je  okoli  in  okoli 
mrgolelo  sovražnikov,  se  naš  junak  nikakor  ne 
plaši.  Z osemintridesetimi  konjiki  udari  na  dvesto 
ljudi,  jih  potisne  v mestice  Au  in  jih  tamkaj  po- 
zove k vdaji.  Ker  se  sovražnik  noče  vdati,  a 
Trenk  spozna,  da  s svojo  malo  peščico  ljudi  ne 
more  vstrajati,  pošlje  brž  k generalu  Bernklau 
po  pomoč,  ki  mu  do  noči  obljubi  600  mož.  Po 
tej  obljubi  ohrabren  začne  Trenk  takoj  oblegati 
mestice,  kar  mu  panduri  privedejo  vjetega  kmeta, 
ki  je  imel  pismo  od  francoskega  vojskovodje  na 
posadko  obleganega  mesteca.  V pismu  jih  fran- 
coski poveljnik  navdušuje  k hrabri  brambi,  ker 
jim  hoče  zjutraj  poslati  2800  mož  na  pomoč. 

Ta  neugodna  novica  Trenka  vznemiri.  Brž 
jo  naznani  generalu  in  zahteva  izdatnejše  pomoči. 
Ker  pa  dolgo  ne  dobi  odgovora,  odloči  se  sam 
iti  h generalu  in  da  poveljništvo  dvema  svojima 
častnikoma  v roke. 

Jezdeč  k Bernklauu,  zmisli  si  Trenk  jezditi 
mimo  sovražnega  taborišča,  kjer  zapazi,  da  se  je 
že  večja  četa  pripravljala  na  odhod  k mestu  Au-u. 
Dva  Trenkova  spremljevalca  morata  se  takoj  vrniti 
k pandurom  in  jih  obvestiti,  da  se  sovražnik  že 
bliža;  Trenk  pa  z vso  silo  pohiti  k Bernklauu, 
mu  oriše  nevarnost  ter  zahteva  2000  mož.  Ge- 
neral mu  pa  noče  vstreči  in  se  izgovarja,  da 
brez  Khevenhullerjevega  dovoljenja  ne  sme  nič 
storiti. 

Trenk  se  vsled  generalove  nestanovitnosti 
ves  besen  povrne  k svoji  hrabri  četi,  kjer  doživi 
veliko  čudo.  V njegovi  odsotnosti  namreč  vdarilo 
je  146  pandurov  pod  vodstvom  stotnika  Erlacha 
na  3200  Francozov  in  Bavarcev  ter  jih  pobilo  in 
razpodilo.  Vesel  pohiti  Trenk  s petdeset  možmi 
pred  Au,  vzame  ga  brez  boja,  vpleni  15.000  voz 
sena  in  slame  in  vrhu  tega  še  čuda  veliko  žita 
in  živeža.  Ker  ne  more  vsega  seboj  vzeti,  požge 
ostalino  in  se  vrne  v glavni  tabor,  kjer  se  je  že 
bila  razširila  lažnjiva  vest,  da  je  Trenk  s svojimi 
panduri  v boju  padel.  Zavidni  Bernklau  je  bil  te 
vesti  še  skoraj  vesel. 

Kmalu  potem  proslave  se  panduri  s svojim 
srčnim  poveljnikom  znova,  ko  dobi  povelje,  da 
osvoji  mesto  Cham,  kjer  je  poveljeval  grof  Kinigl. 
Trenk  bi  bil  rad  izvršil  vse  mirnim  potom,  zato 
je  pozval  Kinigla,  naj  mu  izroči  mesto.  Meneč, 
da  dobi  pomoči,  si  je  izprosil  Kinigl  24  ur  po- 
misleka. Trenk  mu  je  dovolil,  med  tem  pa  je 
sam  ogledal  po  okolici,  od  katere  strani  bi  naj- 
ložje  napadel  mesto.  Sovražniki  so  ga  zapazili  in 
so  začeli  streljati  nanj,  toda  k sreči  ga  svinčenke 
niso  zadele. 


Trenk. 

Zjutraj  pošlje  Kinigl  k Trenku  sela  in  ga 
prosi,  naj  mu  dovoli,  da  pošlje  pismo  Kheven- 
hiillerju.  Trenk  je  bil  pri  volji,  toda  pismo  je 
hotel  sam  preje  prečitati,  zakaj  maršal  mu  je  bil 
naročil,  naj  osvoji  mesto  kakor  more.  Zahteval 
pa  je  tudi,  naj  mu  izroče  one  strelce,  ki  so  prejšnji 
dan  streljali  nanj  in  na  njegove  pandure,  sicer 
bode  ob  deseti  uri  dopoldne  začel  streljati  v 
mesto. 

Ker  ni  bilo  do  tedaj  nikakega  odgovora,  je 
to  Trenka  tako  razsrdilo,  da  je  sporočil  Kiniglu, 
naj  mu  takoj  izroči  mesto. 

„Nimam  časa,  zakaj  nisem  še  pokosil,*  tako 
je  odgovoril  Kinigl  selu,  ter  mu  rekel,  naj  pove 
to  gospodarju. 

„Dobro,“  odvrne  Trenk,  „pojdi  in  mu  povej, 
da  mu  zagodem  eno  k obedu,  da  mu  bode  po 
ušesih  zvenelo. * 

Poslal  je  torej  tri  pandure,  preoblečene  v 
ženska  oblačila,  in  ti  so  se  splazili  do  mestnega 
obzidja  in  zapalili  več  poslopij.  Urno  so  prihitele 
iz  grada  vojaške  čete,  da  bi  gasile.  ' Tedaj  pa  je 
vdaril  nanje  Trenk  ter  jih  večinoma  pobil  in  jim 
vzel  tri  topove. 

Ogenj  se  je  širil  bolj  in  bolj  in  kakor  po- 
vodenj se  je  razlil  strašni  požar  po  vsem  mestu* 
Poleg  tega  pa  so  padale  na  grad  težke  krogle  iz 
pandurskih  topov.  Nastala  je  grozna  zmešnjava, 
in  meščani  in  vojaki  — vse  je  bežalo,  vse  se  je 
hotelo  rešiti. 

Na  Trenka  je  ustrelil  sovražni  častnik,  toda 
k sreči  je  zadela  krogla  le  konja,  ki  se  je  takoj 
zgrudil  pod  jezdecem.  Urno  zajaše  Trenk  dru- 

gega  konja  in  jo  hitro  vdere  za  ubežnikom.  Kar 
se  mu  postavi  po  robu  sovražni  častnik  in  ga 
napade  s sabljo.  Razsrjen  se  zadrvi  Trenk  nanj 
in  hipoma  se  je  zatrkljala  glava  nasprotnikova  po 
krvavih  tleh. 

Mesto  se  je  podalo,  in  večino  meščanov  je 
poslal  Trenk  kot  jetnike  v ogrske  rudnike,  drugi 
pa  so  prestopili  v avstrijsko  armado.  Zaplenil  je 
tudi  pet  praporov,  več  topov  in  silno  veliko  dra- 
gocenosti. 

Trenku  očitajo  nasprotniki,  da  je  bil  krut, 
toda  temu  ni  bil  kriv  toliko  Trenk  kakor  pan- 
duri.  Khevenhuller  je  tudi  vedno  zahteval,  naj  že 
vendar  enkrat  osvoji  mesto,  a Kinigl  je  Trenka 
dvakrat  zvodil  za  nos  in  se  mu  naposled  še  po- 
smehoval. Meščani  pa  so  bili  ujeli  šest  pandurov 
in  jim  neusmiljeno  posekali  roke  in  jih  vodili  po 
mestu.  Ni  čuda  torej,  da  je  tudi  Hrvatom  zavrela 
kri  in  so  se  hoteli  osvetiti  in  kaznovati  krutega 
sovražnika. 

Trenk  se  je  obrnil  na  to  na  Češko.  Hotel 
si  je  osvojiti  mesto  Neuhaus,  toda  bilo  je  pre- 
močno. Zato  si  je  izmislil  zvijačo.  Dal  je  naloviti 
kar  največ  mačk  in  jim  navezati  na  rep  slame  in 
smole.  Nato  pa  so  to  zažgali  in  izpustili  mačke 
v mesto.  Kakor  podivjane  so  švigale  uboge  živali 
po  mestnih  strehah  in  kmalu  je  izbruhnil  na  več 
krajih  ogenj.  Meščani  so  se  pa  zbali  in  so  že 
preje  pobegnili  iz  trdnjave. 

Tudi  pri  mestu  Degendorfu  je  prevaril  Trenk 
posadko,  da  se  je  podala.  Po  noči  je  oblekel 
mnogo  snopja  v pandursko  obleko  ter  so  mislili, 
da  so  to  prve  straže  večje  vojske,  in  so  se  podali 
na  milost  in  nemilost. 

Ker  se  pa  je  začela  že  zima  približevati, 
začeli  sta  obe  vojski,  sovražna  in  avstrijska,  mi- 
sjiti  na  prezimišče.  Francozi  radi  tega  ostavijo 
Češko  in  se  podajo  na  Bavarsko,  kjer  jih  hoče 
nadvojvoda  Franc  Lotarinški,  ki  se  je  bil  združil 
s Khevenhiillerjem,  prehiteti,  a prišel  je  prepozno. 
Na  tem  potu  hodil  je  Trenk  s svojimi  panduri 
vedno  v prednih  vrstah. 

Ko  se  približa  avstrijska  vojska  mestu  Neu- 
burgu,  pokliče  nadvojvoda  Frana  Trenka  k sebi 
in  mu  izrazi  željo,  da  bi  rad  zvedel  sovražnikov 
položaj  v tem  mestu.  Po  poročilih  nekaterih  be- 
gunov bilo  je  v mestu  vseh  ljudi,  prebivalcev  in 
vojakov,  okoli  12.000.  S 140  panduri  in  180  ki- 
rasiri  pohiti  Trenk  pred  mesto  in  posreči  se  mu 
izvedeti,  da  šteje  sovražna  posadka  samo  petsto 
mož  in  ima  za  poveljnika  vojvodo  la  Croix.  Naš 
Franjo,  to  zvedevši,  pošlje  Francozom  takoj  svo- 
jega stotnika  Erlacha  in  jih  pozove  k udaji.  Voj- 
voda la  Croix  pa  mu  samo  odgovori,  da  si  šteje 
v posebno  čast,  ako  bode  imel  priliko  spoznati 
barona  Trenka.  Ta  pa,  videč,  da  je  preslab  za 
dobro  utrjeno  mesto,  prosi  nadvojvodo  Lotarin- 
škega  za  tristo  Hrvatov  iz  ukrajine.  Franjo  Lota- 
rinški naznani  Trenku,  naj  ostane  do  zjutraj  pred 
mestom  in  se  naj  potem  vrne  k armadi  nazaj ; 
vrhovnemu  poveljniku  je  bilo  namreč  dovolj,  da 
je  vedel  število  Francozov  v Neuburgu. 

To  je  bil  zadnji  junaški  čin  Trenkov  1.  1742., 
zakaj  na  zimo  se  je  vrnil  junak  zopet  na  svoje 
domovje. 

Tudi  panduri  so  se  vrnili  preko  Linča  na 
Hrvaško,  a Marija  Terezija  zapove  kraljevemu  na- 
mestniku, da  mora  on  vse  vojake,  ki  prestopijo 

hrvaško  mejo,  dobro  sprejeti  in  z najpotrebnej- 
šimi rečmi  preskrbeti. 

Če  pomislimo,  da  ni  celega  leta  1742.  na 
bavarsko - francoskem  bojišču  prišlo  do  nobene 
večje  bitke  in  se  je  bojevalo  le  v majhnih  od- 
delkih, tedaj  moramo  največje  zasluge  pripisati 
le  Trenku  in  njegovim  pandurom.  Vsi  večji  in 
znamenitejši  vspehi,  kakor  padec  Linča,  Monakova, 
oslabljenje  in  oviranje  sovražnikovega  delovanja, 
so  dela  naših  pandurov.  Pest  neizrečeno  srčnih 
ljudi  navdajala  je  sovražnike  s takim  strahom,  da 
so  že  na  sami  klic  „Panduri  gredo !“  pobegnili 
iz  vasi  in  mnogokrat  se  s celo  trdnjavo  vdali. 
Tako  se  je  upanje  avstrijske  cesarice  Marije  Te- 
rezije, ki  ga  je  stavila  v Trenka,  spolnilo,  a tudi 
Trenk  je  spolnil  svojo  obljubo,  ker  se  je  cesarici 
res  skazal  hvaležnega. 


Trenk  zatre  Vstajo  v Slavoniji. 

Trenk  se  je  mudil  ravno  na  Dunaju,  ko  dobi 
nenadoma  povelje,  naj  hiti  urno  v Slavonijo,  da 
zaduši  ondi  vstajo  med  slavonskimi  kmeti.  Spo- 
toma je  obiskal  tudi  starega  očeta,  ki  je  bil  v 
Levoči  na  smrt  bolan.  Videč,  da  je  zaman  vsaka 
nada,  je  Trenk  zaplakal,  ker  izgubil  bo  skrbnega 
očeta.  Starec  pa  mu  je  ljubko  prigovarjal  in  ga 
tolažil. 

„Ne  plakaj,  dragi  Fran!  Živel  sem  dovolj 
in  hvalim  Boga,  da  si  le  še  ti  zopet  prišel,  da 
mi  zatisneš  oko!" 

Toda  niti  tega  ni  mogel  junak,  da  bi  bil  ob 
smrtni  postelji  očetovi,  zakaj  gnala  ga  je  dolžnost 

do  domovine  v boj.  Ze  čez  devet  dni  je  umrl 
bolni  oče  in  zapustil  sinu  vsa  ogromna  posestva 
v Slavoniji,  tako  da  je  bil  sedaj  Trenk  najboga- 
tejši plemič  na  Hrvatskem. 

Slavonija  je  bila  sto  in  petdeset  let  pod 
težkim  turškim  jarmom,  dokler  je  ni  osvojila  naša 
država.  Da  bi  bila  na  jugu  varna  pred  pohlepnim 
sosedom,  je  uvedla  vojno  upravo.  S tem  pa  niso 
bili  zadovoljni  stanovi  in  so  zahtevali  lastno  upravo. 
Tedaj  pa  so  nekaterniki  podpihali  preprosto  ljud- 
stvo, naj  se  upre. 

In  res,  leta  1743.  je  nastala  velika  ustaja  po 
vsi  Slavoniji.  Nad  štiri  tisoč  kmetov  je  zagrabilo 
za  orožje  proti  novi  upravi. 

Cesarica  je  poslala  torej  Trenka  s tisoč 
možmi,  da  zatre  upor.  Komaj  so  čuli  ustajniki,  da 
se  bliža  Trenk,  ko  jim  že  upade  pogum.  Pošljejo 
torej  k njemu  svoje  vodje,  da  bi  mu  razložili, 
zakaj  so  se  uprli.  Trenka  pa  je  to  jezilo,  ker  se 
je  moral  ločiti  od  očeta,  zato  je  dal  glavne  ustaj- 
nike  pokleniti  in  jih  je  poslal  generalu  Engels- 
hofenu.  Ta  pa  ni  poznal  šale,  zakaj  dal  jih  je 
kratko  in  malo  pomoriti,  nekaj  pa  jih  je  poslal  v 
rudnike. 

Pa  ne  samo  vodje  ustajnikov,  ampak  tudi 
mnogo  izmed  teh  je  zadela  kazen,  ker  jih  je  mo- 
ralo 2510  iz  raznih  delov  Slavonije  vstopiti  med 
vojake.  Prišli  so  pod  poveljstvo  Trenkovo,  kateri 
je  še  vrhu  tega  na  svoje  stroške  nabral  in  oskrbel 
700  pandurov  in  100  husarjev  ter  se  tako  z lepo 
četo,  broječo  3300  mož,  meseca  majnika  1743.  1. 
postavil  nadvojvodi  Francu  Lotarinškemu  na  Ba- 
varskem na  razpolago. 

Friderik  II.  in  polkovnik  Trenk. 

Ko  je  prišel  Trenk  zopet  na  Češko,  je  bila 
ta  krasna  dežela  hudo  opustošena  in  še  glavno 
mesto  v pruski  oblasti.  Na  Češkem  je  Trenk  marši- 
katerikrat  pokazal  sovražniku,  kdo  so  panduri,  in 
Prusi  so  se  vračali  vsaki  dan  s krvavimi  buticami 
v svoja  taborišča.  Zlasti  pa  je  skrbel  Trenk,  da 
si  ne  bi  popridili  nasprotniki  želodcev  s hrano, 
zakaj  jemal  jim  je  vozove  polne  živil,  skladišča 
pa  je  kar  požgal. 

Sicer  so  se  začeli  že  prej  avstrijski  nasprot- 
niki pogajati  in  staviti  cesarici  Mariji  Tereziji  mi- 
rovne ponudbe,  pa  ker  se  med  seboj  tudi  niso 
mogli  do  cela  sporazumeti  in  ker  je  cesarica  po- 
sebno Češko  hotela  očistiti  nadležnih  Francozov 
in  osvoboditi  glavno  mesto  Prago,  dala  je  ge- 
neralu Khevenhiiilerju,  ki  se  je  takrat  s svojo 
vojsko  nahajal  na  Bavarskem,  povelje,  naj  se  ne- 
mudoma združi  s češko  armado.  To  je  pomagalo, 
kajti  sovražni  general  se  umakne  s svojo  četo 
14.000  mož  koj  po  zimi  že  iz  Prage,  hoteč  se 
umakniti  v mesto  Eger.  Toda  ko  dospe  tja,  zgubil 
je  po  poti  že  več  kot  polovico  vojakov.  Tudi 
ostale  čete  so  se  morale  vedno  bolj  in  bolj  umi- 
kati, dokler  jih  Avstrijci  niso  potisnili  v kot,  ka- 
terega delata  Donava  in  Leh  in  kjer  sta  mesti 
Donauvvorth  in  Rain.  In  tukaj  je  bilo,  kjer  se  je 
pridružil  Trenk  s svojo  pandursko  četo  in  začel 
svoje  uspešno  delovanje,  kakor  smo  ga  že  površno 
v začetku  tega  poglavja  omenili. 

Da  bi  sovražnika  ovirali  in  mu  delali  kolikor 
mogoče  zaprek,  sklenejo  Avstrijci  podreti  most 

čez  rečico  Leh.  Toda  to  ni  bilo  lahko  delo.  Princ 
Karl  odredi  za  to  deset  stotnij  grenadirjev,  tri  sto 
Hrvatov  iz  vojniške  krajine  in  šest  topov,  ki  bi 
naj  skusili  most  z naskokom  vzeti.  Ko  zve  Trenk 
za  to  namero,  se  zaveže  vzeti  ga  prej,  nego  bode 
treba  le  en  top  zažgati.  Z dvajset  najsrčnejšimi 
možmi  in  z golo  sabljo  v roki  zakadi  se  hipoma 
in  v najhujšem  diru  med  presenečene  Francoze 
ter  jih  začne  s tako  silo  • sabljati,  da  jih  dve  sto 
pobije,  nekoliko  jih  v vodo  požene  in  druge  raz- 
podi, da  so  zbežali  k svoji  glavni  četi.  Avstrijci 
pa  so  med  tem  s topovi  razstrelili  most.  Tako 
srčno  početje  razveseli  princa  Karola  tako  zelo, 
da  še  istega  večera  povabi  Trenka  in  nekaj  nje- 
govih pandurov  k večerji,  kjer  jih  neizmerno  po- 
hvali. Po  večerji  reče  Trenk  vrhovnemu  povelj- 
niku, naj  mu  dovoli,  da  po  noči  sovražniku  neko- 
liko sanje  pokvari.  Princ  Karol  mu  dovoli.  Trenk 
vzame  s seboj  trideset  pandurov,  ostalim  pa  veli, 
da  naj  streljajo  iz  topov  in  razbijajo  po  deskah, 
naj  si  Francozi  mislijo,  da  delajo  pod  varstvom 
topov  nov  most.  On  sam  se  pa  s svojimi  panduri 
pripelje  čez  Leh  in  vdari  v temi  na  francoske 
šotore.  Ali  Francozov  ne  najde,  ker  so  se  že  bili 
prej  umaknili  in  prepustili  120  šotorov  vodji  pan- 
durov, kateri  jih  zjutraj  spravi  pred  poveljnika 
Karola  Lotarinškega. 

Kako  visoko  je  ta  storjeni  pogumni  čin  cenil, 
razvidimo  iz  tega,  ker  je  Trenka  takoj  imenoval 
polkovnikom. 

Francozi  se  za  tem  vrnejo  v Donauworth 
in  se  pripravljajo  zapustiti  bojišča  ter  se  vrniti 
domov.  Pa  še  ob  Majnu  nalete  jih  Angleži,  ki  so 
bili  zavezniki  Marije  Terezije,  ter  jih  do  cela  po- 
bijejo in  razkrope. 

Karol  Lotarinški  zasleduje  jih  za  Reno,  a 
Trenku  da  povelje,  da  sledi  s 500  panduri  za 
sovražnikom  do  Staro- Breisaha.  Ker  mu  pa  je 
bilo  plenjenje  strogo  prepovedano,  je  imel  mnogo 
opravka,  da  je  v četi  vzdržal  red  in  pokorščino. 
Najmanjši  prestopek  kaznoval  je  takoj  z vešali 
in  tamkajšnji  kmetje  so  rekali,  da  jim  je  pri  hiši 
veliko  ljubši  deset  pandurov,  kakor  pa  le  en  fran- 
coski vojak. 

Dospevši  v Stari  Breisah  pošlje  125  mož 
do  mesta  Neuenburga  z nalogo,  da  prekoračijo 
reko  Ren  in  gredo  plenit  po  francoski  zemlji. 
Dobro  so  se  odzvali  panduri  danemu  povelju  in 
dan  na  dan  so  delali  sovražniku  škodo,  jemali  mu 
živino  in  živila,  pa  tudi  vojake. 

Nekoč  napadejo  pod  Trenkovim  vodstvom 
velik  mlin,  v katerem  je  tičala  francoska  vojaška 
četa  in  ga  zapalijo.  Vojaki  morajo  iz  poslopja  in 
popadajo  pod  ostrimi  pandurovimi  meči.  Le  ne- 
katerim se  posreči  pobegniti.  Pri  tej  priložnosti 
pride  Trenku  zastava  in  trobenta  v roke,  kateri 
pošlje  nadvojvodi,  češ  nismo  šli  zastonj  čez  reko. 
Nadvojvoda  pa  mu  zastavo  vrne,  rekoč:  „Vaši 
hrabri  junaki  so  jo  dobili  in  pristoja  se,  da  le 
njim  nad  glavami  vihra,  ker  so  jo  tudi  s svojo 
krvjo  posvetili!" 

Kako  je  znal  Trenk  nasprotnika  dražiti,  pove 
nam  sledeči  slučaj.  Nekega  dne  požge  jim  stra- 
žarnico. Francozi  jo  brž  za  silo  zopet  postavijo. 
Trenk  jih  mirno  od  daleč  opazuje,  kako  neumorno 
delajo  in  jih  celo  ne  moti.  Toda  ko  je  stavba 
gotova,  pridrvi  s kakimi  sto  panduri  in  jo  zopet 
zažge.  Stražama  se  tretjič  zgotovi,  a Trenk  jo 
tudi  tretjič  zapali  in  zdaj  spozna  nasprotnik,  da 

bi  bilo  neumno  truditi  se  s takim  brezuspešnim 
delom.  Pa  ne  samo  v tem  slučaju,  ampak  povsod, 
kjer  je  bilo  le  mogoče,  kaže  se  nam  Trenkova 
nagajivost,  ki  je  nezmerno  jezila  in  dražila  uboge 
Francoze. 

Ko  se  je  vrnila  avstrijska  vojska  v prezi- 
mišča,  šel  je  Trenk  na  Dunaj,  da  si  nekoliko 
odpočije.  A že  spomladi  je  nabral  novo  četo  in 
se  vrnil  na  bojišče.  Slo  je  zopet  nad  Francoza  in 
Trenk  je  bil  pri  navalih  vedno  prvi,  a pri  umi- 
kanju nazaj  čez  reko  Ren  zadnji.  Poslednji  ju- 
naški Trenkov  čin  je  bil  pobitje  1500  Francozov 
v mestecu  Zabernu  in  pa  popolno  upepeljenje 
tega  mesteca.  Dalje  namreč  ni  mogla  ostati  av- 
strijska vojska  na  tuji  zemlji,  ker  je  ravnokar 
došla  vest,  da  je  kralj  Friderik  II.  z 80.000  možmi 
prestopil  češko  mejo  in  začel  vojno,  o kateri  smo 
že  takoj  v začetku  tega  poglavja  nekaj  kratkega 
omenili. 

Glavni  vojskovodja  zjedinjene  avstrijske  ar- 
made, ki  bi  se  imela  meriti  s pruskim  kraljem, 
bil  je  princ  Karol  Lotarinški.  Nasprotnik  ga  je 
hotel  zvabiti  k odločilni  bitki,  a previdni  vojvoda 
spozna  neugodnost  tal  in  vznemirja  Pruse  le  z 
manjšimi  napadi. 

Friderik,  spoznavši,  da  svojega  namena  še 
zdaj  ne  more  doseči,  prestopi  na  desni  breg  reke 
Veltave  pri  mestu  Tyn.  Trenk,  ki  se  je  skrival  v 
nekem  gozdu,  zapazi  to  in  sklene  iti  za  njim. 
Kralj  pusti  v Tynu  štiri  grenadirske  bataljone  s 
poveljem,  mesto  v slučajnem  napadu  braniti  in  se 
ne  prej  umakniti,  dokler  ni  ves  kruh  spečen  za 
vojsko.  Moramo  namreč  omeniti,  da  so  prebivalci 
ves  živež  poskrili  ali  pa  ga  uničili,  tako  da  se  je 

Prusom  radi  hrane  kaj  slabo  godilo.  Da  bi  pa 
Avstrijci  ne  mogli  čez  reko,  postavi  še  ob  mostu 
dve  sto  grenadirjev. 

Ne  mine  mnogo  časa  in  že  se  navali  na 
most  osemnajst  sto  pandurov,  katerih  ne  moti  ne 
streljanje  s topovi  in  ne  ustavljanje  imenovanih 
dvesto  grenadirjev.  Ti  skušajo  most  sicer  razru- 
šiti, a morajo  se  umakniti  in  s pomočjo  večje 
čete  Hrvatov  pod  poveljstvom  generala  Minskyja 
napade  Trenk  tudi  mesto  in  ga  vzame.  Pruski 
poveljnik  namreč,  ko  spozna  Trenkovo  četo,  za- 
pusti nagloma  mesto  in  se  hoče  utaboriti  na  bliž- 
njem hribu,  a panduri  ga  tudi  od  tam  hitro 
spode.  Plen  je  bil  precejšen,  a vsega  da  avstrijski 
nadvojvoda  Karol  Lotarinški  razdeliti  med  hrabre 
pandure. 

Ob  enem  dobi  Trenk  povelje,  naj  vzame 
dve  utrjeni  mesti  Podhrad  in  Budjejovice.  S četo 
okoli  1800  pandurov,  dvema  stotnijama  Hrvatov 
iz  Krajine,  tri  sto  husarji  in  dvema  malima  topo- 
voma pride  pred  mesto  Podhrad,  kjer  je  dvema 
stotnijama  pruskih  pešcev  in  nekaterim  husarjem 
zapovedoval  major  Conradi.  Trenku  se  posreči 
odrezati  mestu  vodo  in  ostavivši  700  pandurov 
pri  vodovodu  krene  jo  z drugimi  pred  Budjejovice. 
To  mesto  je  bilo  zelo  močno  utrjeno  in  je  vrhu 
tega  še  naredilo  preko  reke  Veltave  visok  ka- 
menit  nasip,  ki  je  vodo  ustavljal,  da  se  je  v strugi 
visoko  dvignila.  V mestu  je  bilo  osem  stotnij 
pešcev,  50  husarjev,  14  topov  in  še  veliko  drugih 
ljudi  za  brambo.  Ker  pa  panduri  za  pravilno  ob- 
leganje niso  imeli  potrebnih  priprav,  sklene  Trenk 
mesto  z naskokom  vzeti  in  se  zakolne,  da  hoče 
čez  tri  dni  v mestu  zajutrekovati.  In  tako  je  tudi 
bilo.  - 

V noči  od  21.  na  22.  oktobra  naskočijo  pan- 
duri  s silo  vsa  tri  vrata,  ko  so  nekateri  že  prej 
v trdi  temi  utonili  v reki,  čez  katero  so  morali 
po  nekod  do  ust  globoko  bresti.  Ker  pa  je  so- 
vražni poveljnik  zvedel  o tej  Trenkovi  nakani,  je 
bil  pripravljen  in  je  naskakovalce  sprejel  s tako 
hudim  ognjem,  da  je  prvi  in  drugi  naskok  odbil. 
Po  dve  in  pol  urnem  odmoru  ponovi  Trenk  naval 
in  čeravno  dospe  ta  ali  oni  pandur  na  obzidje, 
mora  se  vendar  zopet  umakniti  ali  pa  pasti  in  ko 
je  imel  Trenk  že  12  častnikov  in  400  mož  de- 
loma mrtvih,  deloma  ranjenih,  začel  je  že  misliti 
na  umikanje.  V tem  trenutku  pa  da  sovražni  po- 
veljnik znamenje,  da  bi  se  rad  s polkovnikom 
pogovoril.  Prus  prosi  za  premirje  do  opoldne,  a 
zviti  Trenk  se  dela,  kakor  ne  bi  hotel  nič  o tem 
čuti  in  grozi,  da  bode  v mestu  vse  kar  je  živega 
posekal,  ako  se  mu  posadka  takoj  ne  vda  kot 
ujetnik.  In  že  da  zopet  trobiti  k novemu  na- 
skoku. Ta  srčnost  in  pogumnost  prestraši  pru- 
skega poveljnika  tako,  da  se  Trenku  vda.  Ta 
vjame  32  častnikov,  73  podčastnikov,  778  pešcev 
in  50  husarjev.  Vrhu  teh  dobi  v roke  10  zastav 
in  14  topov. 

Trenk  dovoli  kot  plačilo  pandurom,  da  si 
smejo  na  glave  dati  kape  pruskih  grenadirjev,  a 
nadvojvoda  Karol  jim  pa  podari  vseh  10  zastav, 
rekoč,  naj  jih  povsodi  s sabo  nosijo  v boj.  Lahko 
si  mislimo,  kakšna  jeza  je  Pruse  vedno  popadla, 
kadar  so  videli  svoja  uplenjena  znamenja  in  svoje 
kape,  s katerimi  so  šli  panduri  do  konca  te  vojne 
vedno  v boj. 

Druzega  dne  vrne  se  Trenk  v Podhrad  in 
ko  major  Conradi  sliši  o padcu  Budjejovic,  se 
brezpogojno  vda  zmagovitemu  nasprotniku. 

Pred  Kolinom  pa  je  pokazal  Trenk,  kaj  zmo- 
rejo hrvatski  junaki. 

Okrog  v mesta  se  je  kar  trlo,  toliko  je  bilo 
sovražnika.  Ze  zvečer  je  zag*nal  Trenk  prve  pruske 
čete  v mesto.  Kralj  je  bil  jako  vznemirjen  in  se 
nikakor  ni  mogel  odločiti  za  noben  načrt.  Stal 
je  na  zvoniku  in  opazoval,  kako  sta  se  bila  so- 
vražnika. 

Kar  se  je  nebo  pooblačilo  in  vlila  se  je 
huda  ploha.  Trenk  je  medtem  udaril  na  mesto  in 
zapalil  več  poslopij.  To  je  tako  zmešalo  sovraž- 
nike, da  so  se  podili  okrog  nevede,  kaj  počno. 
Trenk  pa  je  dal  podreti  okope  ob  reki,  in  voda 
je  vdrla  v mesto  ter  poplavila  vse  ulice.  Prusi  so 
brodili  po  vodi  do  pasa,  in  prav  gotovo  bi  bil 
Trenk  zajel  kralja  Friderika  in  vso  njegovo  vojsko, 
da  ni  imel  nesreče.  Zadela  ga  je  namreč  v nogo 
krogla,  in  odnesti  so  ga  morali  z bojišča.  Fri- 
derik sam  je  dejal  generalom:  „Trenk  bi  nam  bil 
preteklo  noč  napravil  lepo  zmešnjavo,  a k naši 
sreči  ga  je  zadrževala  huda  rana." 

Nadvojvoda  Karol  Lotarinški  je  poslal  svo- 
jega osebnega  zdravnika,  da  bi  ozdravil  ranjenega 
junaka. 

Toda  rana  se  je  zdravila  tako  počasi,  da  so 
hoteli  nogo  že  odrezati.  Trenk  pa  tega  ni  pustiL 
„Ra}e  umrjem,"  jev  odvrnil,  „kakor  da  bi  živel 
tako  polomljen."  Ze  so  mu  poslali  po  izpoved- 
nika,  da  pripravi  bolnika  na  smrt.  V oporoki  je 
zapustil  Trenk  vse  premoženje  cesarici,  ki  je  ju- 
naka vedno  tako  odlikovala. 

K sreči  pa  se  je  njegova  bolezen  preče} 
zboljšala.  Tedaj  pa  je  hotel  Trenk  po  vsi  sili 

na  Dunaj.  Ker  je  bila  noga  še  vedno  zelo  bolna, 
so  ga  naložili  na  kola  ter  tako  prepeljali  v glavno 
mesto. 

Na  Dunaju  so  ga  kaj  slovesno  sprejeli,  in 
vse  ga  je  slavilo  in  častilo.  Cesarica  sama  mu  je 
vsa  ginjena  izrazila  sočutje,  ker  ga  je  bila  zadela 
taka  nezgoda. 

Za  dolgotrajne  bolezni  Trenkove  prevzame 
poveljništvo  čez  vse  pandure  njegov  podpolkovnik 
D’  Olne,  ki  začne  Pruse  zasjedovati.  Pruski  kralj 
Friderik  je  primoran  ostaviti  Češko,  a panduri  in 
ostala  avstrijska  vojska  slede  mu  tudi  v Slezijo. 
Panduri  so  bili  povsod  prvi  in  pod  vodstvom  Na- 
daždijevim  nabili  so  še  dne  15.  decembra  Pruse 
pri  Velikem  Maltersdorfu.  Avstrijska  vojska  ^vrnila 
se  je  potem  brez  pandurov,  ki  so  ostali  v Sleziji, 
v zimovišča  na  Moravsko. 

Pandure  je  imel  Trenk  popolnoma  v oblasti 
in  slušati  ga  je  moral  vsakdo,  sicer  je  izgubil 
glavo. 

Nekoč  se  mu  je  uprl  ves  polk,  in  oddelek 
je  že  streljal  nanj,  da  so  mu  ubili  konja  izpod 
njega.  To  je  Frana  Trenka  tako  razsrdilo,  da  je 
zagrabil  meč,  štel  do  štiri  in  posekal  vsakega  če- 
trtega moža.  Ze  je  padel  tretji,  a nihče  se  še  ga- 
niti ni  upal.  Kar  stopi  iz  vrste  star  harambaša  in 
ga  napade  s sabljo. 

„Brani  se,  Trenk,  jaz  sem  najprvi  streljal 
nate!" 

Razsrjen  zgrabi  Trenk  orjaškega  nasprotnika, 
ga  poseka  in  hoče  šteti  naprej.  Tedaj  pa  pomeri 
ves  polk  nanj  svoje  puške  in  napne  že  peteline. 
Drznega  poveljnika  pa  to  tako  razjari,  da  kakor 

besneč  skoči  med  množico  in  seka  po  glavah  na 
vse  strani.  Odločnost  je  pomagala.  Vojaki  so  bili 
vsi  osupli  tako,  da  so  popadali  na  kolena  in  pro- 
sili, naj  jim  oprosti. 

In  res  se  od  tedaj  ni  nihče  več  uprl. 

Ko  je  ozdravel,  se  je  vrnil  z zvestimi  pan- 
duri  zopet  v Slavonijo.  Ker  ni  mogel  Trenk  nič 
mirovati,  je  šel  zopet  na  hajduke,  da  bi  zatrl  raz- 
bojništvo  popolnoma. 

Nekoč  je  zvedel,  da  se  zbirajo  hajduki  v 
neki  podzemeljski  jami.  Da  bi  zvedel  kaj  bolj  na- 
tančnega, pošlje  tri  pandure.  Ti  se  preoblečejo 
kakor  kmetje  in  gredo  v hajduško  skrivališče  in 
prosijo  tam  razbojnike,  naj  jih  sprejmejo  med 
svojo  sredo.  Hajduki  so  bili  veseli  svojih  novih 
tovarišev  in  so  takoj  napravili  gostijo,  ne  sluteč 
nič  zlega. 

Panduri  so  si  ogledali  vse  natančno,  ponoči 
pa  so  se  skrivaj  izmuznili  iz  jame  in  hiteli  k 
Trenku.  Junak  je  urno  zbral  svoje  čete  in  za- 
stražil  jamo.  Potem  pa  je  nahrupil  na  sovražnika, 
ki  je  snival  pri  počitku  in  hipoma  so  bili  pove- 
zani vsi  hajduki.  Trenk  pa  je  zaplenil  vse  ogromno 
bogastvo,  katero  so  si  bili  v jami  nakopičili  raz- 
bojniki. 

Med  tem  pa  se  je  vnovič  vnela  vojska  v 
Sleziji,  in  Trenk  je  takoj  odhitel  s panduri  na 
bojišče. 

Že  koncem  januarja  skušali  vso  Prusi,  da  na 
vsak  način  poženejo  pandure  iz  Slezije.  Toda  bil 
jim  je  ves  trud  zastonj.  Kmalu  potem  vdari  pruski 
general  Lehvvald  s 14.000  možmi  na  nje.  Panduri, 
vedoč,  kolika  je  nasprotnikova  sila,  se  vendar 

nočejo  umakniti  in  vstrajajo,  dokler  jim  ne  pride 
večja  četa  na  pomoč. 

Nato  začnejo  pleniti  okolico,  dokler  jih  ne 
prime  general  De  la  Motte  s topniškim  oddelkom 
in  jih  pri  Loslauu  zaplete  v bitko,  ki  je  trajala 
od  desete  ure  dopoldne  do  druge  popoldne.  Pan- 
duri  se  tako  hrabro  vedejo,  da  se  mora  sovražnik 
z izdatno  zgubo  vmakniti  čez  reko  Odro. 

Ta  zmaga  jim  omogoči  vzeti  mesto  Ratibor. 
Tudi  močno  utrjeni  Neustadt  hoče  avstrijski  ge- 
neral Festetich  vzeti,  ali  vsled  prevelike  množice 
Prusov  mora  se  umakniti.  Morebiti  bi  se  mu  pri 
daljšem  vstrajanju  namera  posrečila,  kajti  panduri 
so  bili  že  ena  vrata  z naskokom  vzeli  in  so  se 
pomikali  v mesto,  ko  jih  vojaška  trobenta  nazaj 
pokliče. 

Prav  sijajno  delo  pandursko  pa  je  osvojitev 
trdnjave  Kosel  ob  Odri. 

Zaradi  svoje  strategične  važnosti,  ker  je  bila 
ključ  k Gornji  Sleziji,  dal  je  bil  Friderik  11.  to 
trdnjavo  preteklega  leta  na  novo  in  močno  utrditi. 
Okoli  trdnjave  dal  je  narediti  globok  in  širok 
prekop,  ki  je  zdatno  oviral  sovražnika  ter  je  bil 
še  povrh  tega  z vodo  iz  bližnjega  močvirja  na- 
polnjen. 

Nek  pruski  begun,  ki  se  je  zatekel  k av- 
strijski vojski,  zaveže  se  peljati  Avstrijce  v so- 
vražno trdnjavo,  katero  je  dobro  poznal.  Za  ta 
posel  so  bili  zopet  naši  pogumni  panduri  izbrani. 
Begun  jih  pelje  za  nekim  nasipom,  seveda  v temni 
noči,  blizu  do  mesta,  kjer  je  bilo  treba  kakih  pet- 
deset korakov  širok  jarek  prebresti.  Straže  na 
trdnjavi  so  se  menjavale  vsako  uro,  a vsako  drugo 

uro  pregledovala  jih  je  patrula.  Da  ta  odide,  ča- 
kali so  naši  poskriti  panduri  in  potem  so  se  šele 
podali  čez  jarek.  Najprej  je  šlo  dvajset  mož,  a 
čez  jarek  korakalo  je  še  200  pandurov. 

Nakrat  zasliši  straža  nek  šum  in  ustreli  dva- 
krat. Alarmirani  Prusi  skočijo  k obzidju,  a napa- 
dalci po  njih  in  jim  brž  vzamejo  baterijo  s pet 
topovi  in  ko  je  vsa  četa  1800  mož  na  obzidju, 
pade  kmalu  cela  trdnjava.  Posadka  se  mora  vdati, 
od  pandurov  pa  je  padlo  le  deset  mož  in  je  bilo 
petintrideset  ranjenih. 

Pozneje  se  je  morala  avstrijska  vojska  umak- 
niti in  tudi  panduri,  h katerim  je  zdaj  došel  Trenk, 
morali  so  ž njo  na  Češko. 

V bitki  ob  Soru  je  hotel  vojvoda  Karol  za- 
jeti vso  prusko  vojsko.  Trenk  je  bil  v rezervi  in 
prijeti  bi  bil  moral  prusko  vojsko  na  krilu,  kakor 
hitro  bi  dobil  povelje.  Toda  zaman  je  čakal  junak 
na  povelje  in  zato  je  zaplenil  med  tem  bogati 
pruski  tabor,  da  bi  storil  vsaj  nekaj.  Avstrijska 
armada  pa  se  je  morala  umakniti  z velikimi  iz- 
gubami. 

Trenka  dolže,  da  ie  on  zakrivil  poraz,  toda 
krivi  so  bili  temu  samo  višji  poveljniki,  ki  so  mu 
dejali,  naj  zagrabi  sovražnika  šele  na  izrecno 
povelje.  / 

Kljubu  svoji  odločilni  zmagi  ostavi  kralj  Fri- 
derik vendar  Češko  in  se  vrne  v Slezijo.  jSledi 
mu  vojvoda  Karol,  panduri  pa  se  podajo  po  Sleziji 
plenit  in  pustošit. 

Zmage  pruske  prisilijo  avstrijsko  cesarico  Ma- 
rijo Terezijo  k miru,  kateri  je  bil  pa  tudi  pru- 
skemu kralju  Frideriku  prav  ljub,  kajti  tudi  nje- 
Trenk.  4 

gova  vojska  mu  je  bila  kljubu  vsi  vojni  sreči  zelo 
upešala. 

Še  predno  pa  se  vrne  Trenk  iz  Češke,  pred- 
ložijo njegovi  nasprotniki  bojnemu  svetu  njegovo 
obtožbo. 


Trenka  obdolže  izdajstva. 

Nasprotnike  je  mrzilo,  da  se  povspenja  Trenk 
od  stopinje  do  stopinje  in  se  širi  njegova  slava 
po  svetu,  zato  so  ga  hoteli  očrniti.  Obdolžili  so 
ga,  da  je  zajel  pruskega  kralja  v šotoru,  a ga  je 
izpustil  za  tri  milijone  goldinarjev.  To  pa  je  bila 
gola  izmišljotina,  zakaj  Friderika  tedaj  niti  v ta- 
boru ni  bilo. 

Trenka  je  bolelo,  ker  so  ga  obdolžili  tako 
po  nedolžnem,  in  zato  se  je  obrnil  do  cesarice. 
V pismu  je  živo  naslikal,  kako  se  je  šest  dolgih 
let  boril  po  noči  in  po  dnevi  za  ljubljeno  vlada- 
rico in  bil  vselej  pripravljen  dati  življenje  in  blago 
za  domovino,  a sedaj  mu  očitajo  izdajstvo,  da 
bi  ga  uničili.  Prosil  je  vladarico,  naj  ga  upokoji, 
da  bode  mogel  živeti  vsaj  svoje  zadnje  dni  v 
miru.  — 

Cesarica  je  Trenka  dobro  poznala  in  ga  je 
zato  mnogokrat  odlikovala.  Da  bi  se  pa  doka- 
zala Trenkova  nedolžnost,  je  uvedla  proti  njemu 
preiskavo. 

Trenka  so  dolžili  tudi,  da  podpihuje  ljud- 
stvo in  hoče  napraviti  ustajo,  češ,  da  je  poslal 
v Slavonijo  trideset  tisoč  pušk.  Dejali  so,  da  je 
Trenk  brezbožnež,  ker  je  po  Bavarskem  plenil  po 

cerkvah  in  si  s krutostjo  nakupičil  ogromno  pre- 
moženje. 

Preiskava  se  je  iztekla  ugodno  za  Trenka. 
Le  tu  in  tam  je  bil  prekoračil  svojo  oblast,  in 
zato  so  ga  obsodili  na  12.000  goldinarjev  kazni. 
Trenk  pa  ni  hotel  ničesar  plačati  in  se  je  vrnil 
na  svoja  posestva  v Slavonijo. 

Vendar  pa  Trenkovi  nasprotniki  niso  mi- 
rovali in  so  ga  znova  tožili  pri  dvoru.  Jeseni 
leta  1746.  je  šel  torej  naš  junak  zopet  na  Dunaj, 
da  se  opraviči.  Kar  nenadoma  pa  dobi  povelje, 
da  ne  sme  nikamor  iz  hiše.  To  pa  je  Trenka,  ki 
se  je  čutil  nedolžnega,  tako  razjezilo,  da  je  hotel 
nasprotovati  še  cesarici  in  se  je  zvečer  odpeljal 
v najlepši  kočiji  v gledališče. 

Odslej  je  silil  ubogi  junak  kar  sam  v svojo 
propast.  Morda  bi  se  bilo  izteklo  vse  še  gladko, 
da  ni  zapazil  v loži  dveh  svojih  najhujših  sovraž- 
nikov. Daši  je  bila  v gledališču  cesarica  sama, 
plane  Trenk  raz  sedeža,  prisoli  vsakemu  zaušnico 
in  hoče  pahniti  enega  v parter. 

Vse  je  bilo  seve  takoj  pokonci  in  odgnali 
so  Trenka  domov  in  ga  zastražili,  dokler  ne  bode 
obsojen.  Dolžili  so  ga,  da  je  hotel  napraviti  v 
Slavoniji  ustajo,  da  je  sekal  roke  ujetim  sovraž- 
nikom in  da  je  plenil  cerkve  in  moril  duhovnike. 
Nasprotniki  so  napeli  vse  moči,  in  res  so  se  našle 
črne  duše,  ki  so  prisegle,  da  je  Trenk  kriv,  ker 
so  jih  podkupili  njegovi  sovražniki. 

Sodnik  je  očital  Trenku,  da  je  kriv  poraza 
ob  Soru,  dasi  je  nadvojvoda  Karol  Lotarinški 
pismeno  potrdil,  da  je  zakrivil  vse  sel,  ki  je  prišel 
k Trenku  prepozno. 

Tako  natolcevanje  pa  je  Trenka,  ki  se  je 
čutil  popolnoma  nedolžnega,  tako  razsrdilo,  da 
je  zagrabil  brezvestnega  sodnika  in  zagnal  bi  ga 
bil  skozi  okno,  da  niso  prihiteli  drugi  in  prijeli 
razjarjenega  jetnika.  Vkovali  so  ga  v težko  železje 
in  zaprli  v podzemno  temnico. 

Trenkovi  sovražniki  so  se  bali,  da  bi  prišel 
Trenk  morda  še  kdaj  iz  ječe  in  se  osvetil  za 
storjene  krivice.  Zato  so  napeli  vse  moči,  da  bi 
bil  obsojen  na  smrt  ali  pa  vsaj  v dosmrtno  ječo. 

Ves  Dunaj  je  bil  po  konci,  ko  se  je  raz- 
nesla vest,  da  bode  Trenk  ustreljen,  in  vse  je 
nestrpno  čakalo,  kdaj  se  izvrši  grozni  čin.  Toda 
Trenk  je  imel  še  dovolj  prijateljev,  ki  so  se  za- 
vzeli zanj,  in  cesarica  tudi  ni  hotela,  da  bi  more- 
biti kdo  po  nedolžnem  trpel.  Zato  je  uvedla  novo 
preiskavo  in  imenovala  drugega  sodnika,  ki  ni  bil 
sovražen  Trenku. 

Dovolila  je  tudi,  da  so  sneli  jetniku  težko 
železje  in  mu  dali  udobno  stanovanje. 

Trenka  obsodijo  v dosmrtno  ječo. 

Trenkovim  sovražnikom  je  upadel  pogum, 
videč,  da  jim  je  izpodletela  njih  črna  nakana,  in 
drug  za  drugim  so  odstopili  od  zlobne  obdolžitve. 
Le  eden  je  vstrajal  pri  obtožbi  — bil  je  drugi 
Brutus. 

Trenku  je  bil  dolžan  hvaležnost,  zakaj  ta  mu 
je  bil  storil  mnogo  dobrega.  Toda  črna  duša  je 
obdolžila  svojega  dobrotnika,  da  ga  je  ta  hotel 
odpraviti  iz  svojega  polka  zato,  ker  je  vedel  za 

veliko  poneverjenje.  Trenk  je  baje  vzel  iz  polkove 
blagajne  84.000  goldinarjev. 

Trenk  je  sicer  trdil,  da  ni  res,  toda  doka- 
zati ni  mogel,  da  je  nedolžen,  in  zato  je  prišel  v 
nemilost  pri  cesarici.  Dve  leti  po  Trenkovi  smrti 
pa  se  je  izvedelo,  kdo  je  krivec,  in  da  so  dolžili 
junaka  po  krivem. 

Prijatelji  so  si  prizadevali  na  vso  moč,  da 
bi  kaj  pomagali  Trenku.  Zlasti  nadvojvoda  Karol 
Lotarinški  in  pa  Trenkov  stričnik  Friderik  Trenk, 
ki  je  bil  ravno  tedaj  prišel  zopet  na  Dunaj,  sta 
napela  vse  moči,  da  bi  rešila  jetnika.  Zaman ! 
Kriv  pa  je  bil  temu  največ  Trenk  sam,  ki  si  je 
po  svoji  nestrpni,  vročekrvni  naravi  vse  zopet  po- 
pridil,  kar  so  napravili  njegovi  prijatelji.  Videč, 
kaj  počne,  so  ga  zato  * zapustili,  češ : „Kakoršno 
juho  si  skuhaš,  tako  boš  jedel." 

Trenka  so  obsodili  sodniki  na  dosmrtno  ječo 
in  ga  odvedli  na  Moravsko  na  trdnjavo  Spielberg. 
Ko  je  videl  junak,  da  je  zaman  vsak  up,  in  da 
so  ga  zapustili  vsi  prijatelji,  je  navdala  silna  bol 
njegovo  dušo.  Vendar  pa  je  to  skrival  in  ni  hotel, 
da  bi  ga  videli  njegovi  neprijatelji  potrtega,  zakaj 
bil  je  preponosen. 

Pand  uri  brez  starega  vodje. 

Trenk  se  je  bil  poslovil  za  vedno  od  svojih 
pandurov  leta  1745.  v češkem  selu  Gablu.  Zgo- 
dilo se  je  to  koncem  imenovanega  leta,  a v za- 
četku prihodnjega  leta  je  bil  že  v svojo  pravdo 
zapleten. 

Panduri  se  niso  vrnili  domu,  ampak  so  ostali 
še  do  leta  1748.  na  bojišču. 

Francozi,  stari  nasprotniki  Avstrije,  so  se 
bili  še  za  vojske  s Prusi  dvignili  in  skušali  ce- 
sarici Mariji  Tereziji  odvzeti  Nizozemsko.  Avstrijski 
zavezniki  so  bili  takrat  Angleži,  na  katere  se  je 
cesarica  najbolj  zanašala  in  upala,  da  ne  puste 
Francozom  ugrabiti  Nizozemske.  Med  četami,  ka- 
tere je  poslala  Angležem  v pomoč,  so  bili  tudi 
Trenkovi  panduri,  ki  so  bili  imenovani  še  vedno 
tako,  akoravno  ni  bil  več  njih  velezaslužni  vodja 
pri  njih. 

Povsod,  kamor  so  prišli,  delali  so  svojemu 
imenu  čast  in  vedno  so  bili  oni,  ki  so  se  dali  naj- 
bolje vporabiti  pri  naskokih  na  sovražne  trdnjave 
in  utrdbe. 

Dne  11.  maja  1746.  leta  dobe  povelje,  naj 
jih  četa,  broječa  200  mož,  napade  dobro  utrjeno 
mesto  Rotselaer,  kjer  je  bilo  nad  500  mož  po- 
sadke. Po  noči  napadejo  panduri  nenadoma  Fran- 
coze in  jih  posečejo  nad  150,  jim  vzamejo  zastavo 
in  jih  še  nekoliko  vjamejo. 

Mnogokrat  pa  so  morali  tudi  zaostati,  da 
so  premikajočo  se  avstrijsko  armado  branili  pred 
zahrbtnimi  napadi. 

Toda  kmalu  se  je  spoznalo,  da  ni  več  Frana 
Trenka  pri  svoji  četi,  kajti  že  začetkom  junija  po- 
begne 64  pandurov.  Daleč  od  domovine,  katere 
že  čez  tri  leta  niso  bili  videli,  organizovani  kot 
kakšna  prava  vojaška  četa,  pod  tujim  poveljstvom 
in  nesamostalni  občutili  so  panduri,  ki  so  vendar 
šli  kot  prostovoljci  za  svojim  prejšnjim  poveljnikom, 
hudo  težo  vojaške  puške. 

Kakšna  nevolja  jih  je  do  avstrijske  službe 
popadla,  kažejo  naj  sledeče  vrstice. 

Da  bi  jih  z dobrim  ali  s hudim  nazaj  spra- 
vili, so  šli  za  njimi  husarji.  Toda  panduri  se 
zapro  v trdno  hišo  in  se  začno  ljuto  braniti.  Hoteč 
jih  pregnati,  zažgejo  husarji  hišo  in  ko  planejo 
panduri  iz  gorečega  poslopja,  vname  se  hud  boj, 
v katerem  pade  polovica  nesrečnih  begunov.  A 
še  druga  polovica  je  večinoma  ranjena  in  se  mora 
vdati.  Pred  vojaško  sodišče  postavljena,  mora  jih 
deset  mož  dati  življenje  na  vešalih. 

Taka  drakonska  kazen  je  imela  pa  tudi  svojo 
posledico.  Še  vedno  so  uhajali  posamezni  beguni 
od  čete,  a ker  na  svojih  tleh  niso  bili  varni,  po- 
dajali so  se  raji  na  sovražno  zemljo  in  vstopali 
med  Francoze. 

Kako  drugače  kot  Avstrijci  pa  so  znali  Fran- 
cozi to  bojevito  četo  čislati,  razvidno  je  iz  tega, 
ker  so  iz  njih  in  drugih  pobeglih  Hrvatov  naredili 
prostovoljni  kor,  takozvani  „hrvatski  prosti  kor“. 
Kakor  pa  je  dezertiranje  od  avstrijske  vojske  dan 
na  dan  trajalo,  ravno  tako  se  je  tudi  dan  na  dan 
v francoskem  taboru  množilo  število  tega  juna- 
škega oddelka. 

Medtem  pa  prevzame  glavno  poveljništvo 
zopet  princ  Karol  Lotarinški.  Odloči  se  vmakniti 
do  Mastrichta  in  pošlje  pandure  naprej,  da  mu 
pripravijo  ložji  prehod  čez  reko  Maas.  Ko  pa  to 
store  in  se  zasedejo  na  levem  bregu  ravno  ime- 
novane reke,  napade  jih  nek  francoski  general. 
Po  hudem  boju  pa  se  mora  z velikimi  zgubami 
umakniti. 

Pozneje  mora  ravno  ta  general  pri  nekem 
poskusu  zopet  občutiti  jekleno  in  zmagovito  pan- 
dursko  pest. 

Toda  avstrijska  vojska  koncem  tega  leta 
ni  imela  sreče  in  morala  se  je  večkrat  umakniti. 
Ker  niso  Francozi  dalje  uporabili  svojih  zmag  in 
so  se  že  koncem  oktobra  podali  v prezimišča, 
prezimila  je  tudi  avstrijska  vojska  na  Nizozemskem. 
Le  kakih  300  ranjenih  pandurov  vrnilo  se  je  domu 
v Slavonijo. 

V začetku  prihodnjega  leta  1747.  odloči  se 
princ  Karol  k zgodnjemu  početku  vojske.  Toda 
ni  mu  šlo  vse  po  volji  in  še  le  meseca  majnika  prišlo 
je  do  manjših  bitk  s Francozi. 

Najimenitnejši  čin  pandurski  iz  te  dobe  pa 
je  osvojitev  samostana  Rosenthal,  katerega  so  si 
hrabri  panduri  z bajonetom  s tako  silo  vzeli,  da 
so  sovražniki  pometali  svoje  orožje  in  čez  trnovje 
in  grmovje  zbežali  v bližje  goščave. 

Pa  še  večkrat  so  prišli  tekom  leta  v zma- 
govito dotiko  s sovražnikom  in  ako  bi  se  bila 
tudi  ostala  glavna  armada  tako  pogumno  bojevala, 
ne  bilo  bi  se  jim  treba  umikati. 

Dolgotrajno  vojevanje  imelo  je  za  obe  stranki 
slabe  posledice.  Zemlja  je  bila  opustošena,  bla- 
gajne pa  do  dna  prazne,  a vojaki  celo  izmučeni. 
Ker  pa  še  vrhu  tega  cesarica  Marija  Terezija  s 
svojo  vojno  srečo  ni  imela  upanja  do  kakoršnega 
koli  uspeha,  začela  so  se  mirovna  pogajanja,  ki 
so  se  dne  30.  aprila  leta  1748.  v Achenu  končala. 

Panduri  so  še  ostali  do  konca  tega  leta  na 
Nizozemskem.  Njim  gre  v prvi  vrsti  zasluga,  da 
se  niso  spolnile  besede,  katere  je  nekoliko  pre- 
rano izgovoril  „stari  lisjak",  vodji  francoske  po- 
litike kardinal  Fleury,  namreč:  „Hiše  avstrijske  ni 
več!"  Panduri  so  bili  zares,  kakor  pravi  dični 

hrvaški  historik  Tade  Smičiklas,  najsrčnejša  četa 
svojega  veka. 

Seveda  jim  tedanji  sovražni  svet  očita,  da 
so  bili  brezmerno  sebični,  krvoločni  in  grabežljivi, 
a ravno  ta  svet  pozabi,  da  se  sam  tudi  ni  nič 
bolje  obnašal.  Kako  so  n.  pr.  plenili,  ropali  in 
požigali  Francozi  v svojih  vojskah  pod  kraljem 
Ljudevitom  XIV.  in  kaj  so  šele  počenjali  »olikani" 
Nemci  po  lastni  zemlji  v tridesetletni  vojski! 

Cesarica  Marija  Terezija  je  popolnoma  pri- 
znala zasluge  hrabrih  pandurov  in  je  Trenkovi 
četi  že  prej  dala  ime  »Trenkov  pandurski  polk". 
A tudi  po  končani  vojski  ni  tega  polka  razpustila 
in  ga  je  z imenom  „Siavonski  bataljon"  obdržala 
v stalni  svoji  vojski.  Pozneje  je  bil  spremenjen  v 
pešpolk  št.  53,  ki  je  bil  še  do  sedaj  nastavljen  v 
Zagrebu. 

Vsak  Hrvat  je  pa  lahko  ponosen,  ako  se 
spominja  Trenkovih  pandurov,  kateri  so  kaj  si- 
jajno spričali  staro  trditev,  da  se  Hrvat  prišteva 
med  najboljše  vojnike  v Evropi. 

Trenkova  smrt. 

Malo  mest  je  v naši  državi,  v katerih  bi  se 
bilo  zvršilo  toliko  zgodovinskih  dejanj,  kakor  v 
zloglasnem  Spielbergu. 

Spielberg  leži  na  zahodni  strani  Brna  in  je 
bil  nekdaj  last  mejnih  grofov  moravskih,  pozneje 
pa  je  služila  trdnjava  v zapore  za  najhujše  zlo- 
čince. Kdor  je  prišel  v podzemske  temnice  spiel- 
berške,  ta  je  pač  težko  še  kdaj  videl  beli  dan. 

Ko  je  potoval  po  državi  plemeniti  cesar 
Josip  II.,  si  je  hotel  ogledati  tudi  ječe  na  Spiel- 
bergu. Ko  je  vstopil  v mračne  in  vlažne  temnice, 
ga  je  obletela  kar  groza.  Da  bi  občutil  misli  in 
čuvstva,  katere  obdajajo  jetnike  v teh  groznih 
zaporih,  so  ga  morali  zapreti  za  eno  uro  v pod- 
zemeljsko temnico. 

„Jaz  sem  bil  zadnji  človek  v teh  prostorih/1 
je  dejal  blagi  cesar,  ko  so  mu  zopet  odprli.  „Od 
danes  ne  sme  prekoračiti  tega  praga  noben  kaz- 
njenec več!" 

V tako  strašno  temnico  so  zaprli  Trenka. 
Vsakovrstne  misli  so  obhajale  tožno  dušo  ubo- 
gega jetnika.  Bridko-  se  je  kesal,  da  ni  poslušal 
svojega  stričnika  in  pobegnil  že  na  Dunaju. 

Vsled  velikega  trpljenja  in  pa  neprestanega 
premišljevanja  je  nena4oma  hudo  zbolel  za  vroč- 
nico.  Poslali  so  mu  zdravnika,  in  temu  se  je  jetnik 
tako  priljubil,  da  ga  je  hotel  rešiti.  Pregovoril  je 
tudi  svojega  prijatelja,  častnika  pri  posadki,  naj 
pobegne  z njima. 

Vse  je  bilo  že  pripravljeno  za  beg.  Trenk  bi 
se  bil  moral  potajiti,  kakor  bi  bil  umrl  in  častnik 
bi  ga  potem  rešil  pri  pogrebu.  Komaj  sta  zdravnik 
in  častnik  pregovorila  jetnika,  zakaj  Trenk  se  je 
bal,  da  ga  res  ne  bi  pokopali  živega. 

TVišel  je  dan  ^pogreba.  Zabili  so  Trenka  v 
krsto  in  ga  naložili  na  voz.  Spremljal  ga  je  samo 
častnik,  ki  je  bil  sporazumljen  z njim,  in  pa  zvesti 
Trenkov  sluga.  Zdravnik  pa  je  čakal  z vozom  v 
bližnjem  gozdičku,  da  bi  se  s Trenkom  urno  od- 
peljal na  Nizozemsko. 

Častnik  je  že  komaj  čakal,  da  bi  mogel  od- 
trgati od  krste  pokrov  in  osvoboditi  dozdevnega 


59 


mrtveca.  Ravno  pa,  ko  hoče  podati  Trenku  že 
roko,  da  bi  ga  dvignil  iz  krste,  jih  hipno  obda 
četa  vojakov,  ki  so  jih  bili  skrivaj  spremili  iz 
trdnjave.  Častnik  je  imel  še  toliko  časa,  da  je 
utekel  v bližnji  gozdiček  in  brzo  pobegnil  z zdrav- 
nikom, Trenka  pa  so  prijeli  in  odvedli  nazaj  v 
temnico. 

Na  Spielbergu  je  prebil  Trenk  dve  leti.  Da 
ne  bi  zopet  kako  ušel,  ga  je  morala  straža  vsakih 
pet  minut  poklicati.  To  pa  je  bilo  mučno  za  jet- 
nika, ki  ni  mogel  nikdar  spati  in  ni  čuda,  da  je 
hiral  bolj  in  bolj. 

Edina  olajšava  mučnega  zapora  bilo  mu  je 
občevanje  z brnskimi  kapucini,  ki  so  ga  hodili 
mnogokrat  obiskavat.  V svojej  kroniki  spominjajo 
se  tudi  Trenka  kot  „zelo  ljubeznjivega  in  odkrito- 
srčnega" moža.  Na  njihov  nagovor  je  dal  na  pod- 
nožju Spielbergovem  sezidati  kapelo,  katera  se  še 
danes  imenuje  Trenkova  kapela. 

Daleč  od  bojnega  hrupa  in  posvetnega  šuma 
imel  je  Fran  dovolj  časa  premišljevati  o svoji 
kratki,  a silno  burni  preteklosti.  Sam  je  spoznal, 
da  je  bilo  marsikatero  njegovo  početje  preveč 
kruto  in  krvoločno  in  prav  neljubi  so  mu  bili 
spomini  na  bedo  in  siromaštvo,  kateri  je  tekom 
svojega  bojevanja  povzročil.  Občutil  je  kes  nad 
svojim  delovanjem  in  žalost,  ki  jo  je  vsled  tega 
občutil,  je  veliko  pripomogla,  da  se  je  junak  prej 
vlegel  v hladni  grob. 

Tri  dni  pred  smrtjo  je  prosil  ječarja,  naj 
mu  dovoli,  da  pošlje  na  Dunaj  svojega  spoved- 
nika, ker  ima  še  nekaj  važnih  poslov.  Ko  je  ka- 
pucin odšel,  je  rekel  Trenk  drugi  dan:  „Hvala 
Bogu,  trpljenje  je  končano ! Moj  spovednik  je  umri 

in  se  mi  je  prikazal."  In  res,  kmalu  za  tem  pride 
vest,  da  je  duhovnik  med  potjo  umrl. 

Ko  je  čutil  Trenk,  da  se  mu  bliža  zadnja 
ura,  je  prosil,  naj  pridejo  k njemu  vsi  častniki, 
kar  jih  je  bilo  na  trdnjavi.  Dolgo  jim  je  govoril 
o nestanovitnosti  sveta  in  o večnosti  ter  jih  opo- 
minjal k pobožnosti.  Objel  je  vsakega  posebej  in 
se  poslovil  od  njih  za  vedno.  Potem  pa  je  po- 
kleknil in  molil.  Ob  enajstih  pogleda  na  uro  in 
reče:  „Hvala  Bogu,  moja  ura  je  prišla!"  Sedel  je 
na  klop  in  se  uprl  z rokama.  Ko  ga  je  straža  kli- 
cala, se  ni  oglasil  več  — bil  je  mrtev. 

Prva  želja,  ki  jo  je  izrazil  v svoji  oporoki, 
bila  je  ta,  naj  ga  po  smrti  oblečejo  v kapucinsko 
kuto  in  ga  položijo  med  druge  mrtve  kapucinske 
brate.  V drugi  vrsti  spomnil  se  je  v obilni  meri 
ubožcev,  katerim  je  zapustil  80.000  goldinarjev  in 
še  posebej  30.000  gold,  kot  glavnico  za  ustanovo 
bolnišnice  v bavarskem  gradu  Chamu.  Glavnim 
dedičem  pa  je  postavil  svojega  bratranca  Fride- 
rika barona  Trejnka,  kateri  je  bil  skoraj  slične  na- 
ravi, kakor  naš  Fran  in  je  po  jako  burnem  živ- 
ljenju umri  na  Francoskem  pod  gilotino,  a le  pod 
pogojem,  da  prestopi  h katoliški  veri  in  vzame 
službo  v avstrijski  vojni. 

Umrl  je  dne  4.  oktobra  leta  1749.  in  je  bil 
šele  38  let  star,  ko  je  zapustil  ta  svet,  na  ka- 
terem si  je  priboril  historično  rteumrjoče  ime. 

Trenkovi  nasprotniki  trdijo  sicer,  da  se  je 
sam  zastrupil,  toda  to  je  jako  neverjetno  in  tudi 
sploh  ni  mogoče  dokazati.  V ječi  Trenk  ni  mogel 
dobiti  strupa,  ako  pa  bi  ga  bil  prinesel  že  s sabo, 
tudi  ne  bi  bil  čakal  dve  leti,  ampak  bi  se  bil 
usmrtil  že  preje. 

Trenka  so  pokopali  v kapucinski  grobnici* 
kjer  še  zdaj  kažejo  njegovo  truplo.  — Njegovo 
obleko,  pokrivalo  (čepico)  in  sabljo  hranijo  in  je 
še  dandanes  videti  v dež.  muzeju  v Brnu. 

Tako  je  umrl  v ječi  junak,  ki  je  prelival  po 
bojiščih  srčno  kri  za  ljubljeno  domovje  in  presvetlo 
cesarico  in  o kojega  junaštvih  nam  pravi  zgodo- 
vina, o kojega  delih  vedo  Prusi  in  pričajo  mesta 
Line,  Degendorf,  Cham  in  Budejovice. 

Da,  sreča  je  opoteča!  — — — 


Sklepne  črtice  o I renku. 

Po  svoji  postavi  je  bil  Fran  Trenk  silna 
oseba.  Z visoko  svojo  rastjo  presegal  je  dva  metra, 
tako  da  je  bil  največji  mož  cele  svoje  čete,  katero 
je  na  takšen  način  gotovo  kaj  lahko  pregledal, 
akoravno  je  bila  tudi  ona  izbrana  s posebnim 
ozirom  na  visoko  rast.  Visoki  Trenkovi  rasti  pa 
je  odgovarjala  tudi  pravilna  telesna  obilnost  in 
ako  še  vzamemo  v poštev  obraz,  ki  je  bil  celo 
pravilnih  potez,  bil  je  s svojimi  velikimi  brkami 
eden  najlepših  mož.  Od  takrat,  ko  ga  je  ožgal 
smodnik,  je  bilo  lice  bolj  začrnelo  in  iz  njega 
žareli  sta  kakor  dva  žareča  oglja  bistri  očesi.  S 
srčnostjo  in  junaštvom  se  more  Trenk  v zgodo- 
vini primerjati  morebiti  edino  s hudim  Skender- 
begom, sicer  se  mu  v vseh  vekih  ne  more  najti 
kaj  lahko  enaka  oseba. 

Kot  vojak  nam  je  pravi  vzor  dobrega  vodje, 
kajti  kar  je  zahteval  od  svojih  ljudi,  storil  je  vedno 
in  v prvi  vrsti  tudi  sam.  Prvi  je  šel  pred  četo  v 
boj  in  zadnji  za  njo  iz  boja. 

V boju  držal  se  je  vedno  tega  pravila,  da 
se  da  z junaštvom  vse  doseči.  Modrovanja,  raču- 
nanja, pripravljanja,  sploh  vsega,  kar  dela  vojsko- 
vanje k umetnosti,  ni  hotel  poznati.  Ako  bi  bila 
pri  njegovi  vojni  sreči  v njem  mirnejša  in  pleme- 
nitejša duša,  bil  bi  ideal  pravega  vojaka,  ali  tako 
se  mora  na  njegovo  škodo  priznati,  da  je  bil 
preveč  naklonjen  krvoločnosti,  nasilstvu  in  ropanju. 
To  njegovo  nagnjenje  opravičujejo  nekoliko  nje- 
govi nazori,  ker  je  v plenu  videl  le  nagrado  za 
svojo  hrabrost,  ker  je  menil,  da  se  mora  sovražnik 
popolnoma  uničiti  z ognjem  in  mečem  in  ker  je 
vsak  ugovor  in  vsako  nepokorščino  kaznoval  s 
smrtjo. 

In  ne  malo  so  ravno  te  njegove  slabosti 
spravile  ga  v pogubo,  kajti  le  na  podlagi  njih  so 
njegovi  mnogoštevilni  zavidljivci  mogli  tako  uspešno 
delovati. 

Njegova  obsodba  je  bila  res  preostra  in  ne 
v toliki  meri  zaslužena  in  spoznanje  tega  spravilo 
ga  je  tako  hitro  pod  zemljo. 

Lahko  smo  uverjeni,  da  je  bil  Trenk  v prvi 
vrsti  le  žrtva  brezobzirne  politike.  Z njegovo  ob- 
sodbo se  je  hotelo  posebno  vstreči  južnim  Nemcem, 
posebno  Bavarcem  in  čemu  tudi  ne  kralju  Fri- 
deriku samemu. 

Trenk  je  bil  rad  šaljiv  bodisi  v občevanju, 
bodisi  v vojni.  Radi  svoje  šaljivosti  oblekel  je 
svoje  ljudi  v turško  nošo,  dal  jim  turško  godbo, 
ki  je  morala  v boj  svirati,  dal  jim  konjski  rep 
kakor  ga  nosijo  v častno  znamenje  turški  vojaški 
dostojanstveniki  in  zahteval,  da  kriče  pri  naskoku : 
„Allah,  Allah !“  Hotel  se  je  pošaliti  z uljudnim  in 
olikanim  zapadom,  kateri  še  ni  nikoli  videl  Turkov 

in  ni  poznal  strahu  pred  njimi.  Kako  je  to  dosegel, 
razvidi  se  iz  zatrjevanja  Francozov  in  Nemcev, 
kateri  trde,  da  je  bilo  med  panduri  mnogo  ljudi, 
ki  niso  bili  podložniki  cesarice  Marije  Terezije. 

Franjo  Trenk  ni  bil  ne  po  rojstvu  in  ne  po 
krvi  Hrvat  in  vendar  ni  imel  nobene  zveze  ne  z 
Italijani  in  še  manj  s Prusi,  katerih  zemlje  še  namreč 
videl  ni.  Vsled  svojih  posestev  in  doživelih  mladih 
dni  na  Hrvaškem  bila  mu  je  ta  zemlja  prava  do- 
movina in  kot  vodja  svojih  pandurov  zavzema 
ravno  v zgodovini  hrvaškega  naroda  odlično  mesto. 

